Азимитем – Meducate.uz – Дорилар ҳақида маълумотлар ўзбек тилида\nHome Йўриқномалар Азимитем\nПрепаратнинг савдо номи: Азимитем\nТаъсир этувчи модда (ХПН): зидовудин\nфаол модда: зидовудин – 100 мг; 300 мг;\nядроси: натрий карбоксиметилкрахмал (примогель) – 5,0 мг/15,0 мг; олдиндан желатинланган крахмал – 5,0 мг/15,0 мг; коллоид кремний диоксиди (аэросил А-300) – 0,4 мг/1,2 мг; магний стеарати – 0,6 мг/1,8 мг; микрокристалл целлюлоза – 86,0 мг/258,0 мг.\nплёнка қобиғи: сувда эрувчан тайёр плёнка қобиғи – 3,0 мг, 9,0 мг.\nқобиғининг таркиби: гидроксипропилметилцеллюлоза (гипромеллоза) – 25,0%, кополивидон – 22,5%, полиэтиленгликоль 6000 (макрогол 6000) – 9,5%, глицерил каприлокапрати – 3,0%, полидекстроза – 15,0%, титан диоксиди – 25,0%).\n100 мг доза учун: думалоқ, икки томонлама қавариқ, оқ ёки деярли оқ рангли плёнка қобиқ билан қопланган таблеткалар.\n300 мг доза учун: капсуласимон, икки томонлама қавариқ, бир томони рискали, оқ ёки деярли оқ рангли плёнка қобиқ билан қопланган таблеткалар.\nКўндаланг кесимида таблетка оқ ёки сарғиш тусли оқ ранглидир.\nФармакотерапевтик гуруҳи Вирусларга қарши восита (антиретровирус восита).\nАТХ коди: J05AF01\nНуклеотидларнинг синтетик аналогидир. Ҳужайра ичида зидовудин навбатма-навбат фаол метаболити – зидовудин-5-трифосфатгача фосфорланади. Зидовудин-трифосфати вируснинг ДНК нуклеотид занжири билан боғланганидан сўнг унинг синтезини тўхтатиш орқали ОИТВ га қайтар транскриптазани ингибиция қилади. Зидовудин-трифосфати ҳужайраларнинг альфа ва гамма ДНК-полимераза ферментини кучсиз ингибиция қилади. Ўсмаларга қарши бошқа дори воситалари билан мажмуада CD4+-ҳужайраларнинг миқдорини оширади.\nИчга қабул қилинганида препаратнинг фармакокинетикаси ҳар 8 соатда 2 мг/кг дан ҳар 4 соатда 10 мг/кг гача дозалар оралиғида дозага боғлиқ эмас.\nСўрилиши – тез, ёғли овқат қабул қилиш сўрилиш даражаси ва тезлигини пасайтиради. Катталарда биокираолишлиги – 54-74%. Қонда максимал концентрациясига эришиш вақти (Тсmax) ичга қабул қилинганидан сўнг – 0,5-1,5 соат. Тақсимланиш ҳажми – 1,0-2,2 л/кг. Плазма оқсиллари билан боғланиши – 38% дан кам.\nОрганизмнинг кўпчилик тўқималари ва суюқликларига ўтади. Орқа мия суюқлигида плазмадаги концентрациясининг 15-64% ташкил этувчи концентрацияда аниқланади. Жигарда метаболизмга учрайди. Зидовудиннинг асосий метаболити зидовудин-глюкурониди бўлиб, унинг “концентрация-вақт” эгри чизиғи остидаги майдони (AUC) зидовудиннинг AUC га нисбатан 3 марта катта бўлади. Катталарда ҳужайралардан ярим чиқарилиш даври (Т1/2) – 3,3 соат; қон зардобидан – тахминан 1 соат (0,8-1,2 соат) ни ташкил этади. Ичга қабул қилинганидан сўнг сийдикда 14% зидовудин ва 74% метаболити аниқланади.\nОғир даражадаги буйрак етишмовчилиги бўлган пациентларда плазмада зидовудиннинг максимал концентрацияси буйрак фаолиятини бузилиши бўлмаган пациентлардагига нисбатан 50% юқори бўлади. Препаратнинг тизимли экспозицияси (“концентрация-вақт” эгри чизиғи остидаги майдони каби аниқланади) 100% га ошган бўлади; ярим чиқарилиш даври аҳамиятли даражада ўзгармайди. Буйрак етишмовчилигида организмда асосий метаболити зидовудин-глюкуронидини кузатилади, бунда токсик таъсирининг белгилари кузатилмайди. Гемодиализ ва перитонеал диализ зидовудиннинг чиқарилишига таъсир қилмайди, айни вақтда глюкурониднинг чиқарилиши кучаяди.\nЖигар етишмовчилигида глюкуронизация пасайиши оқибатида зидовудинни тўпланиши кузатилиши мумкин, бу препаратнинг дозасига мувофиқ тузатиш киритишни талаб этади.\n65 ёшдан ошган пациентларда зидовудиннинг фармакокинетикаси ўрганилмаган.\nБолаларда препаратнинг фармакокинетикаси\n5-6 ойликдан ошган болаларда препаратнинг фармакокинетик кўрсаткичлари катталарники билан бир хилдир.\nҲомиладор аёлларда препаратнинг фармакокинетикаси ҳомиладор бўлмаган аёлларники билан бир хилдир.\nБолалар туғилганида қон плазмасида зидовудиннинг концентрацияси уларнинг оналарида туғруқ вақтидаги концентрацияси билан бир хил бўлади.\nОИТВ-1 чақирган ОИТВ-инфекциясини даволаш (мажмуавий антиретровирус даволаш таркибида) учун қўлланади.\nОИТВ юқтирган онадан болага ОИТВ перинатал ўтишини олдини олиш учун қўлланади, чунки зидовудин қорин ичида ҳомилага юқиш ҳавфини пасайтиради.\nОвқатланишдан қатъий назар ичга қабул қилинади.\nПрепарат катта ёшдаги пациентларга суткада 600 мг дозада бир неча марта қабул қилишга буюрилади. Тана вазни 30 кг дан ортиқ бўлган болаларга – 300 мг дан суткада 2 марта ёки 200 мг дан суткада 3 марта қабул қилинади. Тана юзасининг майдонига ҳисобланганда 160 ёки 240 мг/м2 дан мувофиқ равишда суткада 3 ёки 2 марта (суткалик дозаси 480 мг/м2) буюрилади.\nГемоглобиннинг миқдори 75-90 г/л гача пасайганида ёки нейтрофилларнинг миқдори 0,75-1,0 х 109/л гача камайганида қон яратилиши тиклангунича препаратнинг дозасини пасайтириш ёки зидовудин билан даволашни бекор қилиш талаб этилиши мумкин. Анемия ривожланганида препаратни бекор қилиш қон қуйишга бўлган эҳтиёжни ҳар доим ҳам камайтирмайди. Суяк кўмигининг фаолиятини янада тезроқ тиклаш учун эпоэтин альфа препарат тавсия этилган дозаларда буюрилиши мумкин.\nЗидовудиннинг фармакокинетикаси 65 ёшдан ошган пациентларда ўрганилмаган. Бироқ, буйрак фаолиятини ёшга қараб пасайиши ва периферик қон кўрсаткичларини кузатилиши мумкин бўлган ўзгаришларини ҳисобга олиб, бундай пациентларда зидовудин қўлланганида айниқса эҳтиёткорликка риоя қилиш ва препарат билан даволанишдан олдин ва даволаниш вақтида мувофиқ равишда кузатиш керак.\nОғир даражадаги буйрак етишмовчилигида тавсия этилган суткалик дозаси 300-400 мг ни ташкил этади. Периферик қон томонидан кузатиладиган реакциялар ва клиник самарасига қараб, дозасига тузатиш киритиш талаб этилиши мумкин. Гемодиализ ва перитонеал диализ зидовудиннинг чиқарилишига аҳамиятли таъсир кўрсатмайди, бироқ глюкуронид метаболитини чиқарилишини тезлаштиради. Терминал босқичидаги буйрак етишмовчилиги бўлган гемодиализ ёки перитонеал диализдаги пациентлар учун зидовудиннинг тавсия этилган дозаси 100 мг ни ташкил этади, ҳар 6-8 соатда қабул қилинади.\nЖигар етишмовчилиги бўлган пациентларда глюкуронизация пасайиши оқибатида зидовудинни тўпланиши кузатилиши мумкин, бу препаратнинг дозасига тузатиш киритишни талаб этиши мумкин. Агар плазма зидовудиннинг концентрациясини мониторинг қилиш имкони бўлмаса, у ҳолда препаратни клиник ўзлаштиролмаслик белгиларига алоҳида эътибор бериш, ва зарурат бўлганида, дозасига тузатиш киритиш ва/ёки дозани юборишлар ўртасидаги ораликни узайтириш керак.\nОнадан болага ОИТВ юқишини олдини олиш\nОлдини олишни 2 схемаси самаралидир:\nҳомиладор аёлларга, ҳомиладорликни 14-ҳафтасидан бошлаб, зидовудин препаратини туғруқ бошланишидан олдин ичга 500 мг дозада (100 мг дан суткада 5 марта) буюриш тавсия этилади.\nҳомиладор аёлларга, ҳомиладорликни 36-ҳафтасидан бошлаб, зидовудин препаратини туғруқ бошланишидан олдин ичга 600 мг дозада (300 мг дан суткада 2 марта) буюриш, сўнгра эса туғруқ жараёни тугагунича 300 мг дан суткада 3 марта буюриш тавсия этилади.\nЗидовудин билан даволашда ривожланадиган нохуш реакциялар болалар ва катталарда бир хилдир.\nНохуш реакцияларни ривожланиш частотасини баҳолаш учун қуйидаги градациялар ишлатилади: жуда тез-тез (>1/10); тез-тез (>1/100, <1/10); тез-тез эмас (>1/1000, <1/100); кам ҳолларда (>1/10000, <1/1000); жуда кам ҳоларда (<1/10000).\nҚон яратиш аъзолари томонидан: тез-тез – анемия (гемотрансфузия ўтказиш талаб этилиши мумкин), нейтропения, лейкопения, тез-тез эмас – тромбоцитопения, суяк кўмигини гипоплазияси билан кечувчи панцитопения, кам ҳолларда – эритроцитар аплазия, жуда кам ҳолларда – апластик анемия.\nМеъда-ичак йўллари томонидан: жуда тез-тез – кўнгил айниши, тез-тез – қусиш, қориннинг юқори бўлимларида оғриқ, диарея, тез-тез эмас – метеоризм, кам ҳолларда – диспепсия, таъм билишни бузилиши, оғиз бўшлиғи шиллиқ қаватини пигментацияси, панкреатит, анорексия.\nГепатобилиар тизими томонидан: тез-тез – гипербилирубинемия, “жигар” ферментлари фаоллигини ошиши, кам ҳолларда – стеатоз билан кечувчи яққол гепатомегалия.\nНерв тизими томонидан: жуда тез-тез – бош оғриғи, тез-тез – бош айланиши, кам ҳолларда – парестезиялар, уйқусизлик, уйқучанлик, ақлий иш фаолиятини пасайиши, тиришишлар, ҳавотирлик, депрессия.\nНафас тизими томонидан: тез-тез эмас – ҳансираш, кам ҳолларда – йўтал.\nЮрак қон-томир тизими томонидан: кардиомиопатия.\nСийдик чиқариш тизими томонидан: кам ҳолларда – сийишни тезлашиши.\nЭндокрин тизими ва моддалар алмашинуви томонидан: тез-тез – гиперлактатемия, кам ҳолларда – лактат-ацидоз, гинекомастия.\nТаянч-ҳаракат аппарати томонидан: тез-тез – миалгия, тез-тез эмас – миопатия.\nТери қопламлари томонидан: тез-тез эмас – тери тошмалари, терини қичишиши, кам ҳолларда – тирноқлар ва терини пигментацияси, кучли терлаш, эшакеми.\nБошқалар: тез-тез – лоҳаслик, тез-тез эмас – иситма, астения, тарқоқ оғриқ синдроми, кам ҳолларда – гриппсимон синдром, эт увишиши, кўкрак қафасида оғриқ, тери ости ёғ қаватини қайта тақсимланиши / тўпланиши.\nОИТВ-инфекциясини онадан ҳомилага юқишини олдини олиш учун зидовудин қўлланганида ривожланадиган ножўя реакциялар.\nҲомиладор аёллар зидовудин препаратини тавсия этилган дозаларда яхши ўзлаштирадилар. Болаларда гемоглобиннинг миқдорини пасайиши кузатилади, бироқ гемотрансфузияни ўтказиш талаб этилмайди. Анемия зидовудин билан даволаш тугаганидан сўнг 6 ҳафтадан кейин йўқолади.\nЗидовудинга ёки препаратнинг ҳар қандай бошқа компонентига юқори сезувчанлик; нейтропения/лейкопения (нейтрофилларнинг сони 0,75 х 109/л дан кам); анемия (гемоглобин 75 г/л дан кам); ставудин, доксорубицин ва зидовудиннинг вирусларга қарши фаоллигини пасайтирувчи бошқа дори воситалари билан бир вақтда қабул қилиш; болалар (тана вазни 30 кг дан кам бўлганида).\nСуяк кўмигини қон яратиш фаолиятини сусайиши, цианокобаламин ва фолат кислотасини танқислиги, жигар етишмовчилиги, кексалик ёши, семириш, гепатомегалия, гепатит ёки жигар касалликларига олиб келадиган ҳар қандай ҳавф омиллари, нейтропения/лейкопения (нейтрофилларнинг сони 0,75-1,0 х 109/л); анемия (гемоглобин 75-90 г/л).\nЗидовудин мажмуавий антиретровирус даволашни таркибида қайтар транскриптазанинг бошқа нуклеозид ингибиторлари ва бошқа гуруҳларга мансуб препаратлар (протеаза ингибиторлари, қайтар транскриптазанинг нонуклеозид ингибиторлари билан) билан бирга қўлланади. Қуйида санаб ўтилган ўзаро таъсирларни рўйхатини тўла-тўкис деб ҳисоблаш керак эмас, бироқ улар зидовудин билан эҳтиёткорлик билан қўллашни талаб этиладиган препаратлар учун хосдир.\nЛамивудин: ламивудин билан бирга буюрилганида зидовудиннинг қондаги максимал концентрациясини ўртача даражада ошиши (28%) кузатилади, бироқ, бунда умумий экспозицияси (AUC) бузилмайди. Зидовудин ламивудиннинг фармакокинетикасига таъсир кўрсатмайди.\nФенитоин: зидовудин қонда фенитоиннинг концентрациясини пасайтиради, у зидовудин билан бир вақтда буюрилганида, қонда фенитоиннинг концентрациясини кузатишни талаб этади.\nПробенецид: зидовудиннинг глюкуронизациясини пасайтиради ва ўртача ярим чиқарилиш даври ва AUC ни оширади. Пробенецид глюкуронид ва зидовудиннинг ўзини буйрак экскрециясини пасайтиради.\nАтовахон: зидовудин атовахоннинг фармакокинетик кўрсаткичларига таъсир қилмайди. Атовахон зидовудинни глюкуронизациясини секинлаштиради (зидовудиннинг AUC мувозанатли ҳолатда 33% га ошади, глюкуронидининг максимал концентрацияси 19% га камаяди). Зидовудин суткада 500 мг ёки 600 мг дозаларда атовахон билан бир вақтда уч ҳафта давомида буюрилганида зидовудиннинг ҳавфсизлик профилини ўзгариш эҳтимоли кам. Бу препаратларни узоқроқ вақт давомида бир вақтда қўллаш зарурати бўлганида пациентнинг клиник ҳолатини синчиклаб кузатиш тавсия этилади.\nКларитромицин: зидовудиннинг сўрилишини пасайтиради. Препаратларни қабул қилишлар ўртасидаги танаффус камида 2 соатни ташкил этиши керак.\nВальпроат кислотаси, флуконазол, метадон: зидовудиннинг клиренсини пасайтирадилар, бунинг натижасида унинг тизимли экспозицияси ошади.\nРибавирин: нуклеозид аналог бўлган рибавирин зидовудиннинг антагонисти ҳисобланади. Зидовудин ва рибавиринни бир вақтда қўллашдан сақланиш керак.\nРифампицин: зидовудинни рифампицин билан мажмуаси зидовудин учун AUC ни 48±34% га пасайишига олиб келади, бироқ бу ўзгаришни клиник аҳамияти номаълум.\nставудин: зидовудин ставудиннинг ҳужайра ичида фосфорланишини бостириши мумкин. ставудинни зидовудин билан бир вақтда қўллаш мумкин эмас.\nБошқалар: парацетамол, ацетилсалицил кислотаси, кодеин, метадон, морфин, индометацин, кетопрофен, напроксен, оксазепам, лоразепам, циметидин, клофибрат, дапсон, изопринозин каби дори воситалари жигарда глюкурнизациясини рақобатли ингибиция бўлиши ёки микросомал метаболизмини бевосита бостириши орқали зидовудиннинг метаболизмини бузишлари мумкин. Бу препаратларни зидовудин билан, айниқса узоқ вақт давомида қўллаш имкониятига эҳтиёткорлик билан ёндошиш керак. Зидовудинни потенциал нефротоксик ва миелотоксик препаратлар (масалан, пентамидин, дапсон, пириметамин, ко-тримоксазол, амфотерицин, флуцитозин, ганцикловир, интерферон, винкристин, винбластин, доксорубицин) билан, айниқса шошилинч даволашда бирга қўллаш зидовудиннинг ножўя реакциялари ривожланиш ҳавфини оширади. Агар зарур бўлса, буйрак фаолияти ва қоннинг кўрсаткичларини кузатиш ва препаратларнинг дозаларини пасайтириш керак.\nПациентларга зидовудин препаратини рецептсиз бериладиган препаратлар билан бир вақтда қўллаш ҳавфлилиги юзасидан ҳамда зидовудин жинсий алоқа вақтида ёки қон қуйилганида ОИТВ ни бошқа одамларга юқиш ҳавфини бартараф қилмаслиги юзасидан маълумот берилиши керак. Шунинг учун пациентлар тегишли эҳтиёткорлик чораларини кўришлари керак.\nОИТВ юқтирилганига гумон қилинганида шошилинч олдини олиш\nХалқаро тавсияларга мувофиқ, ОИТВ юқтирган одамнинг қони орқали (масалан, инъекцион игна орқали) инфекцияни юқтирганига гумон қилинганида дарҳол (юқтирилган вақтдан бошлаб 1-2 соат давомида) зидовудин ва ламивудин препаратлари билан мажмуавий даволашни буюриш керак. Юқиш ҳавфи юқори бўлганида антиретровирус даволаш схемасига протеаза ингибиторлари гуруҳига мансуб бўлган препарат киритилиши керак. Профилактик даволашни 4 ҳафта давомида ўтказиш тавсия этилади. Антиретровирус препаратлари билан даволаш тез бошланишига қарамасдан, сероконверсия бўлиши мумкинлигини истисно қилиш мумкин эмас.\nЗидовудинга нисбатан ножўя реакциялар сифатида баҳоланаётган симптомлар, асосий касалликни намоён бўлиши ёки ОИТВ-инфекциясини даволаш учун қўлланадиган бошқа препаратларни қабул қилишга реакциялар бўлиши мумкин. Ривожланган симптомлар ва зидовудиннинг таъсири ўртасидаги ўзаро боғлиқликни, айниқса ОИТВ-инфекциясининг клиник манзараси кенг намоён бўлганида, кўпинча аниқлаш жуда қийин бўлади. Бундай ҳолларда препаратнинг дозасини пасайтириш ёки уни бекор қилиш керак бўлади.\nЗидовудин ОИТВ-инфекцияни даволамайди, ва пациентларда касалликнинг иммунитетни сусайиши ва оппортунистик инфекциялар ва ҳавфли ўсмаларни ривожланиши билан кечувчи кенг намоён бўладиган клиник манзарани ривожланиш ҳавфи сақланиб туради. ОИТВ-инфекцияда зидовудин оппортунистик инфекцияларни ривожланиш ҳавфини пасайтиради, бироқ лимфомаларни ривожланиш ҳавфини пасайтирмайди.\nҚон яратиш аъзолари томонидан ривожланадиган ножўя реакциялар\nАнемия (одатда зидовудин билан даволаш бошлангандан бошлаб 6 ҳафтадан кейин кузатилади, аммо баъзида эртароқ ривожланиши мумкин), нейтропения (одатда зидовудин билан даволаш бошлангандан бошлаб, 4 ҳафтадан кейин ривожланади, аммо баъзида эртароқ ривожланади), лейкопения зидовудинни, айниқса юқори дозаларда (суткада 1200-1500 мг) олаётган ОИТВ-инфекциясини клиник манзараси кенг намоён бўлувчи пациентларда, препарат билан даволаш бошланишидан олдин суяк кўмигининг заҳираси пасайганида кузатилиши мумкин. ОИТВ-инфекциясининг клиник манзараси кенг намоён бўлувчи пациентларда зидовудинни қабул қилиш вақтида биринчи уч ой даволаш давомида ҳар икки ҳафтада, сўнгра эса ҳар ойда камида бир марта қон таҳлилини назорат қилиш керак. ОИТВ-инфекциясининг эрта босқичида (суяк кўмигида қон яратиш фаолияти ҳали нормал кўрсаткичларда бўлганида) қон томонидан ножўя реакциялар кам ривожланади, шунинг учун қон таҳлили камроқ – пациентнинг умумий ҳолатига қараб 1-3 ойда бир марта бажарилади.\nГемоглобиннинг миқдори 75-90 г/л гача пасайганида ва/ёки нейтрофилларнинг миқдори 0,75-1,0 х 109/л гача камайганида препаратнинг суткалик дозаси камайтирилиши керак, ёки қоннинг кўрсаткичлари тиклангунича зидовудин 2-4 ҳафтага бекор қилинади. Одатда қоннинг манзараси 2 ҳафтадан кейин нормаллашади, шундан сўнг зидовудин пасайтирилган дозада такроран буюрилиши керак. Анемия ривожланганида препаратни бекор қилиш ҳар доим ҳам қон қуйишга бўлган талабни пасайтирмайди.\nНур билан даволаш зидовудиннинг миеолосупрессив таъсирини кучайтиради.\nСут кислотали ацидоз ва стеатоз билан кечувчи яққол гепатомегалия\nБу асоратлар зидовудин билан монотерапия ўтказилганида ҳам, ёки зидовудин мажмуавий антиретровирус даволаш билан мажмуада қўлланганида ҳам ўлимга олиб келиши мумкин. Ушбу асоратларни ривожланиш ҳавфи аёл пациентларда юқорироқ бўлади. Бу асоратларни ривожланиш белгилари умумий ҳолсизлик, тана вазнини тўсатдан тушунтириб бўлмайдиган пасайиши, анорексия, овқат ҳазм қилиш тизими томонидан кузатиладиган симптомлар (кўнгил айниши, қусиш, абдоминал соҳада оғриқ), нафас тизими томонидан кузатиладиган симптомлар (нафасни тезлашиши ёки ҳансираш) бўлиши мумкин. Сут кислотали ацидоз ёки жигарни токсик шикастланишининг клиник ёки лаборатор белгилари пайдо бўлганида зидовудинни қабул қилишни тўхтатиш керак.\nТери ости ёғ қаватини қайта тақсимланиши\nБаъзи пациентларда мажмуавий антиретровирус даволаш тери ости ёғ қаватини қайта тақсимланиши / тўпланиши, шу жумладан юз ва қўл-оёқлар соҳасида ёғ тўқимасининг миқдорини камайиши, висцерал ёғни кўпайиши, сут безларини катталашиши ва бўйиннинг орқа юзаси ва бел бўйлаб ёғни тўпланиши (“ҳўкиз ўркачи”), шунингдек қон зардобида липидларнинг концентрациясини ва қонда глюкозанинг концентрациясини ошиши билан кечиши мумкин.\nГарчи умумий синдром билан боғлиқ бўлган, кўпинча липодистрофия деб номланган юқорида санаб ўтилган нохуш реакциялардан бир ёки бир нечтасини протеаза ингибиторлари ва қайтар транскриптазанинг нуклеозид ингибиторлари синфига мансуб бўлган барча препаратлар чақириши мумкин бўлса-да, тўпланган маълумотлар юқорида кўрсатилган препаратлар синфининг алоҳида вакиллари ушбу нохуш реакцияларни чақириш ҳусусиятида фарқлар мавжудлигидан далолат беради.\nҚўшимча равишда, липодистрофия синдромининг этиологияси кўп омилларга эга; масалан, ОИТВ-инфекциясини босқичи, кексалик ёши ва антиретровирус даволашнинг давомийлиги ушбу асоратларни ривожланишида муҳим роль, эҳтимол кучайтирувчи роль ўйнайди. Кўрсатилган нохуш реакцияларнинг узоқ вақтдан кейин кузатиладиган оқибатлари ҳозирги вақтгача аниқланмаган. Пациентларни клиник текшириш ёғ тўқимасини қайта тақсимланиш белгиларини аниқлаш учун пациентларни кўрувидан иборат бўлиши керак. Шунингдек қон зардобида липидлар ва глюкозанинг миқдорини назорат қилиш керак. Липдлар алмашинувининг бузилишини клиник кўрсатмаларга мувофиқ равишда тўғриланиши керак.\nОИТВ юқтирган пациентларда миопатия симптомларини (миалгия, ҳолсизлик, креатинфосфокиназанинг фаоллигини ошиши) ривожланиши асосий касаллик билан боғлиқ бўлиши мумкинлигини инобатга олиш керак. Зидовудин суткада 500 мг ва 600 мг дозаларда қўлланганида, препаратни қабул қилиш билан боғлиқ бўлган миопатия кам кузатилади. Зидовудинни қабул қилиш билан боғлиқ бўлган миопатия ривожланганида препаратни бекор қилиш керак.\nИммунитетни тикланиш синдроми\nОғир даражадаги иммунтанқислик билан кечувчи ОИТВ юқтирган пациентларни антиретровирус даволаш вақтида симптомсиз ва чўзилувчан кечувчи оппортунистик инфекциялар фонида яллиғланиш жараёни зўрайиши мумкин, бу пациентнинг аҳволини жиддий ёмонлашишига ёки симптомларини оғирлашишига сабаб бўлиши мумкин. Одатда ножўя реакциялар антиретровирус даволаш бошланганидан сўнг биринчи ҳафта ва ойларида кузатилган. Энг аҳамиятли мисоллар – цитомегаловирусли ретинит, тарқоқ ва/ёки микобактериал инфекция ва пневмоцист пневмониядир. Ҳар қандай яллиғланиш симптомларини зудлик билан аниқлаш ва даволашни ўз вақтида бошлаш керак. Аутоиммун касалликлар (Грейвс касаллиги, полимиозит ва Гийен-Барре синдроми) иммунитетни тикланиши фонида кузатилган, бироқ бирламчи белгиларини намоён бўлиш вақти ўзгариб турган ва касаллик, даволаш бошланганидан сўнг бир неча ойдан кейин ривожланган бўлиши ва атипик кечиши мумкин.\nБир вақтнинг ўзида ОИТВ ва гепатит С вирусини (ВГС) билан инфекцияланган пациентлар\nIn vitro шароитларда ўтказилган тадқиқотлар, рибавирин пиримидин нуклеозидлари, шу жумладан зидовудиннинг аналогларини фосфорланишини пасайтириши мумкин. Гарчи иккала инфекция (ОИТВ-1 / ВГС) қўшилган пациентларда рибавирин ва зидовудинни фармакокинетик ва фармакодинамик ўзаро таъсири юзасидан далиллар аниқланмаган.\nОИТВ билан инфекцияланган, бир вақтнинг ўзида зидовудин билан даволанган пациентларда рибавирин индуциялаган анемияни зўрайиши юзасидан хабарлар берилган. Ушбу самарани ривожланиш механизми ҳозирги вақтгача номаълум. Шунинг учун рибавирин ва зидовудинни бир вақтда қўллаш тавсия этилмайди. Айниқса, анамнезида зидовудинни қабул қилиш билан боғлиқ бўлган анемия бўлганида, антиретровирус даволаш схемасини, таркибида зидовудин сақламаган муқобил схемасига ўзгартириш керак.\nОИТВ-1 билан инфекцияланган, гепатит С билан ёндош инфекцияланган, ОИТВ-1 ни даволаш учун мажмуавий антиретровирус даволаш ва рибавирин билан ёки рибавиринсиз интерферон альфа олаётган пациентларда жигар етишмовчилиги (баъзида ўлим билан тугаган) ҳоллари юзасидан хабарлар берилган. Зидовудин ва рибавирин билан ёки рибавиринсиз интерферон альфа бир вақтда қўлланганида, заҳарланиш белгилари, айниқса жигар етишмовчилиги, нейтропения ва анемиянинг белгиларини аниқлаш мақсадида пациентларни синчиклаб кузатиш керак. Заҳарланишни, айниқса, жигар етишмовчилигининг клиник белгилари кучайганида (Чайлд-Пью шкаласи бўйича > 6 балл) интерферон альфа, рибавирин ёки ҳар иккала препаратнинг дозасини камайтириш ёки бекор қилиш керак. Миелосупрессия ривожланганида зидовудин билан даволашни тўхтатиш ёки бекор қилиш мумкинлигини кўриб чиқиш керак.\nТранспорт воситалари ва механизмларни бошқариш ҳусусиятига таъсири\nДаволаниш даврида транспорт воситаларини бошқариш ва диққатни юқори жамлаш ва психомотор реакциялар тезлигини талаб этувчи бошқа потенциал ҳавфли фаолият турларини бажаришда эҳтиёткорликка риоя қилиш керак.\nБош айланиши, уйқучанлик, тормозланиш, тиришишлар каби нохуш реакциялар пайдо бўлганида юқорида кўрсатилган фаолият турларини бажаришдан сақланиш керак.\nҲомиладорликда ва эмизиш даврида қўлланиши\nЗидовудин йўлдош тўсиғи орқали ўтади. Препаратни ҳомиладорликни 14 ҳафтасигача, она учун кутилган потенциал фойда ҳомила учун кузатилиши мумкин ҳавфдан устун бўлган ҳолдагина қўллаш мумкин. Зидовудинни ҳомиладорликни 14 ҳафтасидан кейин, ва кейинчалик янги туғилган чақалоқларда қўллаш ОИТВ-инфекциясини онадан ҳомилага ўтиш частотасини пасайишига олиб келади. Зидовудин препаратини ҳомила она қорнида бўлган ёки неонатал даврларда қабул қилган оналардан туғилган болаларда препаратнинг анча вақтдан кейин кузатиладиган оқибатлари номаълум. Канцероген таъсир қилиши мумкинлигини бутунлай истисно қилиш мумкин эмас.\nЗидовудин лактация даврида қўлланганида эмизишни тўхтатиш керак.\nСимптомлари: толиқиш, бош оғриғи, қусиш, гематологик кўрсаткичларни бузилиши бўлиши мумкин.\nДаволаш: симптоматик. Гемодиализ ва перитонеал диализ зидовудинни организмдан чиқариш учун самараси кам, бироқ унинг метаболити – глюкуронидни чиқарилишини тезлаштиради.\nПлёнка қобиқ билан қопланган таблеткалар, 100 мг ва 300 мг.\n10 таблетка поливинилхлорид плёнка ва лакланган чоп этилган алюмин фольгали контур уяли ўрамга жойланади.\n20, 50, 60, 100, 200 ёки 500 таблетка (касалхоналар учун) биринчи марта очиш назорати бўлган бураладиган қопқоқли полимер банкага жойланади. Банканинг ичидаги бўшлиқ тиббий пахта билан тўлдирилади. Банкага ёрлиқли қоғоз ёки полимер материалли, ўзи елимланадиган ёрлиқ елимланади.\nДори препаратининг иккиламчи ўрами\n1, 2, 3, 5, 6 ёки 10 контур уяли ўрам қўллаш бўйича йўриқномаси билан бирга истеъмолчилар тараси учун картон қутига жойланади.\nБанкалар тенг миқдордаги қўллаш бўйича йўриқномалари билан бирга гуруҳли ўрамга – гофриланган картон қутига жойланади.\nОлдинги мақолаАЗИМЕД® таблеткалар10.04.2018


Тошкентда ҳужра ташкил қилиб, болаларни ўқлов билан калтаклаб келган шахс аниқланди — видео\n11.01.2021 | 12:50\nТошкент шаҳар Шайхонтоҳур туманида А. исмли шахс хонадонида ноқонуний тарзда ҳужра ташкил қилиб, болаларга диний таълим бериб келгани аниқланди. Бу ҳақда шаҳар Ички ишлар бош бошқармаси матбуот хизмати хабар берди.\nКадр: Telegram / @Uzreport_uz\nҚайд этилишича, Шайхонтоҳур тумани Ички ишлар органи фаолиятини мувофиқлаштириш бошқармаси Терроризм-экстремизмга қарши курашиш бўлими ва ДХХ ходимлари ҳамкорликда ўтказган тезкор тадбирда туманнинг «Жанггоҳ» маҳалласида А. исмли шахс ўз хонадонида хужра ташкил қилиб, ноқонуний диний таълим бераётгани аниқланган.\nДиний таълим беришга ҳеч қандай рухсати ва маълумоти бўлмаган мазкур шахс вояга етмаган болаларни таълим бериш жараёнида ўқлов билан уриб, турли даражада жароҳат етказиб келган. Аниқланишича, ота-оналар болаларининг диний таълим олиши учун 150-200 АҚШ доллари бериб келишган.\nАввалроқ Тошкентда ҳужрада болаларни калтаклаб, диний таълим бериб келганлар аниқлангани ҳақида хабар берилганди. Шунингдек, Фарғонада тақиқланган диний маърузаларни тарқатиб келган 18 ёшли йигит суд қилингани хабар қилинган.


196,9 миллион сўмлик электр энергияси ортиқча сарфланган - zarnews.uz\nЖорий йил май ойида Самарқанд вилоятида Олий Мажлис Сенатининг ишчи гуруҳи томонидан “Самарқанд ҳудудий электр тармоқлари корхонаси” акциядорлик жамияти ҳамда унинг шаҳар ва туманлардаги филиаллари фаолияти ўрганилган эди.\nЎрганиш жараёнида вилоят бўйича 156 та эгасиз трансформатор пунктлари мавжуд эканлиги, 2017-2019 йилларда техник йўқотишлар туфайли қарийб 200 миллион сўмга яқин электр энергияси ортиқча сарфланганлиги аниқланган. Шунингдек, айрим корхона-ташкилотларнинг электр энергиясидан бўлган дебитор қарзлари ошиб кетиши, электр тармоқлари тортилган ёғоч таянчларни темир-бетон устунларга алмаштириш ишлари суст кетаётганлиги ҳам алоҳида қайд этилган.\nСенат вакиллари келиб ўрганмагунча, наҳотки мазкур муаммоларга ҳеч ким эътибор қаратмаган? Шунча йилдан бери бу трансформаторлар сарфлаган электр энергиясининг тўлови кимнинг бўйнида қоляпти? Бу бошбодоқликка жавоб берувчилар борми?\n- Дарҳақиқат, ўрганишлардан сўнг вилоят бўйича 156 та эгасиз трансформатор пунктлари борлиги маълум бўлди, - дейди «Самарқанд ҳудудий электр тармоқлари корхонаси» акциядорлик жамияти директори Умарали Жўраев. – Ҳозирда ушбу трансформаторлар жойлашган ҳудудлар аниқланди. Уларнинг техник ҳужжатлари расмийлаштирилиб, жамиятимиз балансига қабул қилинди. Шунингдек, ўз вақтида ҳисобга олинмаганлигига сабаб бўлган омиллар аниқланиб, ортиқча сарфланган 196,9 миллион сўмлик электр энергияси бўйича ҳужжатлар ҳуқуқ-тарғибот органларига тақдим этилди.\nБугунги кунда вилоятда мавжуд электр таянч устунларининг 298 минг 22 таси, яъни 45 фоизи 50-60 йил илгари ўрнатилган симёғочлардан иборат. Президентимизнинг “2017-2021 йилларда паст кучланишли электр тармоқлари ва трансформатор пунктларини модернизация-реконструкция қилиш ва янгилаш тўғрисида”ги қарорига асосан мазкур симёғочлар янги темир-бетон устунларга босқичма-босқич алмаштирилмоқда.\nЖорий йилда вилоятда қарийб минг километр узунликдаги электр узатиш тармоқларини модернизация қилиш режалаштирилган бўлиб, ҳозиргача, 220,4 километр электр тармоқлари қурилди. Шунингдек, 3 минг 697 дона симёғоч устунлари реконструкция қилинди.


хориж музейларига қандай бориб қолган?\nШаҳрисабзда туғилиб-ўсган Дилафруз Қурбонова ҳудуддаги Мирзо Бедил номли ўрта мактабда ўқишни бошлаб, Тошкентдаги нафис санъат лицейида давом эттирди.\nМузей - аждодларимизнинг ўтмиш ҳаёти акс этган, уларнинг асрлар оша бизгача етиб келган тарихий-маданий меросини намойиш этувчи, узоқ мозийдан сабоқ берувчи қутлуғ даргоҳ ҳисобланади. Дилафруз ёшлигиданоқ тарихий воқеалар, буюк боболаримиз ҳақидаги китобларни севиб мутолаа қилар, тарих фанидан аъло баҳоларда ўқирди, она шаҳридаги меъморий обидаларнинг жилвагар нақшларига ҳайрат билан боқарди, ўзича осори атиқа деб билган эски нарсаларни эринмай йиғиб юрарди. Шу тариқа унда музей ишлари бўйича мутахассис бўлиш ҳаваси ва иштиёқи туғилди. Лицейни тугатиб, ўқишга кириш учун Камолиддин Беҳзод номидаги миллий рассомлик ва дизайн институтига ҳужжат топширди. Бўлажак музейшунослар ана шу илм даргоҳида тайёрланарди.\nДилафруз талабалар сафига қабул қилингач, устозларидан музейшунослик тарихи ва назариясини қунт билан ўрганишга киришди. Бўш вақти бўлди дегунча музейларга йўл оларди. Институтда ўқиши давомида Тошкентдаги турли соҳадаги музейларда бўлди. У нафақат экспонатлардаги ашёларни томоша қилар, уларнинг экспозицияга қўйилиши, жойлаштирилиши, музей фондларида сақланиши ва комплектлаш жараёнларига ҳам эътибор берарди. У айниқса, Темурийлар тарихи давлат музейига серқатнов бўлиб, амалиётни ҳам шу музейда ўтказди, музей иши билан боғлиқ кўпгина масалаларни шу ерда ўрганди. Аввал бакалавр даражасини олди, сўнгра магистратурани тугатиб, 2001 йилда шу музейга ишга қабул қилинди. Дастлаб кичик лаборант бўлиб ишлаган бўлса, кейинчалик музейга келган томошабинларга кўргазмага қўйилган ашёлар ҳақида маълумот берувчи - гид-экскурсиячи вазифасига ўтказилди.\nМузей ўз моҳиятига кўра илмий муассаса ҳам ҳисобланади. Шунинг учун унда ишловчи ходимлар музей фаолиятига оид илмий тадқиқот ишларини ҳам олиб боришлари керак. Дилафруз Қурбонова оддий илмий иш эмас, илмий даража бериш мумкин бўлган тадқиқот ишларини олиб бориш ниятида эди. Ўзи ўқиган Камолиддин Беҳзод номидаги миллий рассомлик ва дизайн институти музейшунослик кафедраси илмий-тадқиқот ишлари режасидаги "Хориж музейларида сақланаётган Темурийлар даврига оид тарихий ва маданий ёдгорликлар" мавзуси унга маъқул бўлди. Бу мавзуни ўрганиш Темурийлар тарихи давлат музейи учун ҳам муҳим аҳамиятга эга, аниқланган ашёлар, фотосуратлар ва муляжлар музейнинг яқинда ташкил этилган шу номдаги бўлимни бойитишда айни муддао эди.\nУзоқ давом этган тадқиқотлар, хориж сафарлари натижасида буюк бобокалонимиз ва унинг авлодларига тегишли ашёлар Европа, Осиё, Африка қитъалари, ҳатто ғарбий ярим шарқдаги 24 та музейда сақланаётгани, уларнинг умумий сони 273 та эканлиги аниқланди. Темурийлар тарихий-маданий меросининг салмоқли қисми Санкт-Петербург давлат Эрмитажи, Озарбайжон миллий музейи, Берлин амалий санъат музейидан жой олган.\n2009 йил апрель ойида ёш тадқиқотчининг диссертацияси ҳимояси расмий оппонентлар ва мутахассис олимлар иштирокида ўтказилиб, унга юқори баҳо берилди. Дилафруз Қурбонова тарих фанлари номзоди илмий даражасига лойиқ кўрилди.\nДилафруз Қурбонова номзодлик диссертацияси устида ишлаши, танланган мавзуни ўрганиш жараёнида хориждаги кўпгина музей ва коллекцияларда нафақат Амир Темур ва темурийлар даври, балки бой тарихимизнинг турли босқичларига доир миллий-маданий меросимиз сақланаётганига гувоҳ бўлди.\nХўш, Ўзбекистон халқлари миллий мероси дурдоналари хорижга қандай йўллар билан олиб чиқиб кетилган, бу ноёб бойликларни комплектлаш, каталоглаштириш, томошабинларга тақдим этиш жараёнлари қандай кечган? Бу масалалар юртимизда олимлар томонидан ҳозирга қадар алоҳида илмий тадқиқот объекти сифатида ўрганилмаган эди. Шунинг учун Дилафруз Қурбонова "Жаҳоннинг йирик музейларида Ўзбекистонга оид коллекцияларнинг шаклланиши ва комплектлаш тамойиллари" мавзуси бўйича докторлик ишини тайёрлашга киришди.\nТадқиқотчи архив ҳужжатлари, илмий адабиётлар ёрдамида мавзуга оид маълумотларни ўрганиш, хорижга сафар қилиб, бир нечта музейларда бўлиши жараёнида Ўзбекистонга оид бой маданий мероснинг чет эл музейларига энг кўп тарқалиши чоризм ва совет даврида юз берганини аниқлади. Маданий-маънавий мерос талон-торож қилиниши сиёсати мақсадли уюштирилиб, бу мудҳиш иш археологик, этнографик, ҳарбий экспедициялар, шунингдек, ташкил этилган кўргазмалар орқали амалга оширилган. Экспедицияларнинг асосий мақсади эса бой Ўзбекистон ҳудудини ўрганиш орқали миллий меросни тўплаш ва олиб кетишдан иборат бўлган.\nМаълумки, Бухоро, Хива, Қўқон хонликлари аввал Россия империяси томонидан, сўнгра большевиклар томонидан забт этилган. Босқинчилар бунда биринчи навбатда амир ва хонлар хазинасини талон-торож қилиб, олтину кумушлардан ташқари энг ноёб буюмлар, нодир кўлёзмаларни олиб кетганлар. Масалан, 1870 йил августида чор қўшинлари Китоб ва Шаҳрисабзни эгаллагач, 97 жилд қўлёзма қўлга киритилиб, империя пойтахтига жўнатилган. Ярим аср ўтиб, советлар томонидан Бухоро бомбардимон қилиниб, амирлик тугатилади.\nТуркистон ҳарбий округи қўшинлари қўмондони Михаил Фрунзе амирлик хазинасидан олинган олтинлару заргарлик буюмлари, қурол-яроғлар, нодир буюмлар билан қаноатланмай, Ғузор, Яккабоғ, Шаҳрисабз ва Китобга ҳам келиб, бу бекликлардан ҳам олтинлардан ташқари, нодир осори атиқаларни тўплаб, Бухорога олиб келишга бош бўлган. Амирлик ҳудудидан қўлга киритилган бойликлардан эшелон ташкил этилиб, Москвага жўнатилган. Пойтахтга талон-торож йўли билан олиб келинган моддий-маданий осори атиқалар мамлакат музейларининг турларига қараб тақсимлаб берилган.\nБундан ташқари, турли кўргазмалар пайтида юқори табақа вакиллари, турли жойлардан келган меҳмонлар томонидан маҳаллий миллат вакиллари қўлида бўлган ашёларнинг сотиб олиниши ёки туҳфа қилиб берилиши, Буюк ипак йўли орқали ўтган савдо йўлларида тижоратчиларнинг бир-бири билан амалга оширган олди-сотди ишлари натижасида алмашув йўли билан хориж давлатларига чиқиб, ўзбек халқининг моддий-маданий бойликлари дунё музейлари фондини бойитган.\nТадқиқотлар натижасида аниқланишича, ҳозирда Ўзбекистонга оид ашёлар жаҳоннинг йирик музейларидан 40 тасида сақланмоқда. Жумладан, Санкт-Петербург давлат Эрмитажида 13 мингдан ортиқ, Россия этнография музейида 10 мингдан ортиқ, Шарқ халқлари музейида ҳам шунча миқдордаги турли амалий санъат, этнография, нумизматика буюмлари бўлиб, ушбу музейлар фондларини безаб турибди. Европанинг бир нечта музейларини ҳам юртимизга оид ашёларсиз тасаввур этиб бўлмайди. Чунончи, Буюк Британиядаги Виктория ва Альберт музейлари экспозицияларида XIX-XX асрга оид 50 дан ортиқ ўзбек миллий кийимлари, Темурийларга оид меъморий қопламаларни кўришимиз мумкин. Миллий меросимиз, ҳатто АҚШга бориб қолганидан ҳам ҳайратланасиз, ҳам фахрланасиз. Нью-Йоркдаги метрополитен музейида 50 га яқин турли буюмлар, миниатюралар, қўлёзмалар намойиш этилмоқда. Миллий меросимиз дурдоналари Эрондаги Гулистон саройи музейи, Саудия Арабистони, Миср ва Қатардаги ислом санъати асарлари музейлари, Туркиянинг Истамбул шаҳридаги Тўпқопи саройи музейи экспозицияларидан ўрин олган. Бундай мисоллардан яна бир нечтасини келтириш мумкин.\nТадқиқотчи томонидан диссертация мавзуси бўйича 43 та илмий-оммабоп мақола газета ва журналларда эълон қилинди, 2 та монография, 1 та рисола нашр этилди. Илмий нашрларда 10 та, хорижий журналларда 4 та мақоласи чиқди.\nДилафруз Қурбонованинг докторлик диссертациясини тайёрлашга Ўзбекистон давлат тарихи музейи директори, тарих фанлари доктори Жаннат Исмоилова илмий маслаҳатчи бўлди. "Илмий иши жараёнида Дилафрузнинг тиришқоқлиги, қатъияти, мақсадига эришиш учун қийинчиликлардан чўчимаслигига гувоҳ бўлдим, - дейди таниқли олима. - Менинг унга берган маслаҳатларим, йўл-йўриқларимга тўла амал қилганлиги диссертациянинг ҳар жиҳатдан пишиқ бўлишини таъминлади. Бу ҳимоя вақтида муҳокамада сўзга чиққан олимларнинг сўзларида ҳам ўз ифодасини топди.\nДарвоқе, диссертация бўйича расмий оппонентлардан бири Қарши муҳандислик-иқтисодиёт институти тарих кафедраси мудири, тарих фанлари доктори, профессор Юлдуз Эргашева тақризида шундай фикр-мулоҳазаларни ўқиймиз: "Тадқиқотчи томонидан эришилган энг муҳим ютуқ шундаки, у жаҳоннинг йирик музейларида сақланаётган Ўзбекистонга оид коллекцияларнинг шаклланиши ва уларни комплектлаш тамойилларини илмий манбалар, архив материаллари ва соҳага оид адабиётлар ёрдамида очиб беришга эришиб, тарихий, муаммовий мушоҳада, мантиқий хулоса йўли билан мавзуга ўзининг илмий асосланган муносабатини билдирган. Бундан ташқари, тадқиқотчининг илмий натижалари асосида диссертацияда илгари сурилган илмий таклиф ва мулоҳазалари ҳам диққатга сазовордир. Тадқиқотчи томонидан амалга оширилган илмий иш илгари илмий муомалага киритилмаган бўлиб, ҳозирги замон тарихшунослиги ва музейшунослигида биринчи марта маълум тизимга солинган ва умумлаштирилган ҳолда комплекс равишда чуқур таҳлил қилинган".\n2020 йил 23 январь куни Ўзбекистон миллий университети, Қорақалпоқ ижтимоий фанлар илмий-тадқиқот институти ҳузуридаги илмий даражалар берувчи илмий кенгаш мажлисида Дилафруз Қурбонова бажарган диссертация ҳимояси бўлиб ўтди. Сўзга чиққан илмий кенгаш аъзолари - таниқли олимлар тадқиқотчи томонидан амалга оширилган илмий ишнинг долзарблиги ва янгилигини, мавзу ҳар томонлама чуқур ва мукаммал очиб берилганини таъкидладилар. Яширин овоз бериш якунларига кўра диссертация илмий кенгаш аъзолари томонидан якдиллик билан маъқулланиб, олимага тарих фанлари доктори илмий даражасини бериш ҳақида қарор қабул қилинди.\nИнсоннинг иш фаолиятида илм йўли ўзига хос бўлиб, машаққатларга чидашни, тинимсиз меҳнат, изланишни, матонат, сабр-тоқатни талаб қилади. Мақсади йўлида ҳормай-толмай ишлаган кишигагина толеъ ёр бўлади. Бунинг ҳаётийлиги ва ҳақиқатлигини Дилафруз Қурбонова ўзининг йигирма йиллик илмий фаолияти давомида фан номзодидан фан доктори даражасигача босиб ўтган йўли мисолида исботлади.\nҲозир Ўзбекистондаги ислом цивилизацияси марказида катта илмий ходим бўлиб ишлаётган тарих фанлари доктори Дилафруз ўзи ўқиган Камолиддин Беҳзод номидаги миллий рассомлик ва дизайн институтида ҳам бўлажак музейшуносларга дарс беришда давом этмоқда.


Умар ибн Абдулазиз (7)\nBy Камолиддин Иноятуллоҳ on 02/04/2019 ТАРИХ ТАРИХНИНГ БУЮК ШАХСЛАРИ ТОБЕИНЛАР\nОбид ва зоҳидлардан бўлган Зиёд ибн Майсара Махзумий ҳикоя қилади: “Хожам Абдуллоҳ ибн Айёш баъзи юмушларини битириб келишим учун мени Мадинадан Дамашққа мўминлар амири Умар ибн Абдулазиз ҳузурига юборди. Умар ибн Абдулазиз билан ўртамизда у Мадинада волийлик қилган давридан бери самимий алоқа бор эди. Пойтахтга етиб боргач, Умар ибн Абдулазизнинг ҳузурига кирдим. Унинг олдида бир котиб халифа айтаётган сўзларни ёзиб ўтирарди. Ҳужранинг остонасига келиб: “Ассалому алайкум”, деб салом бердим. Умар ибн Абдулазиз: “Ва алайкум ассалом ва роҳматуллоҳ, кел, Зиёд”, деб жавоб қайтарди. Мўминлар амири, деб салом бермаганимга хижолат бўлиб, халифа томон юрдим. Яқинлашгач: “Ассалому алайка ва роҳматуллоҳи ва барокатуҳ, эй мўминлар амири”, дедим. Умар ибн Абдулазиз: “Эй Зиёд, биринчи саломинг учун сени айбламаймиз, иккинчи саломга нима ҳожат бор?” деди.\nХалифанинг ёнида ёзиб ўтирган котиб Басрадан чопар орқали келган мазлумлар мактубини ўқиб қолди. Шунда Умар ибн Абдулазиз: “Эй Зиёд, шу ерда ўтира тур, ишимиздан бўшаб олайлик, кейин бафуржа гаплашамиз”, деди. Эшик олдидаги тахтасупага ўтирдим, котиб арзномаларни ўқир эди, Умар ибн Абдулазиз эса диққат билан тинглаб, алам билан чуқур-чуқур хўрсиниб қўярди.\nКотиб ҳамма мактубларни ўқиб бўлгач, чиқиб кетди. Умар ибн Абдулазиз ўрнидан туриб келиб, мен ўтирган эшик олдида рўпарамга ўтирди ва тиззамга қўлларини қўйиб: “Хуш келибсан, Зиёд, эгнингдаги кийиминг билан исиниб, бизни бўйнимизга тушган нарсалардан роҳатда бўлиб қолдинг”, деди. Эгнимдаги жундан тўқилган кийим эди. Сўнг Мадина аҳлининг солиҳ кишилари, эркаг-у аёллари ҳақида бирма-бир сўраб чиқди. Ҳеч кимни қолдирмай суриштирди. Кейин Мадинада бизга волий бўлиб турган вақтда буюрган қилган ишлари ҳақида сўради. Сўраган нарсаларининг ҳаммаси ҳақида бирма-бир хабар бердим. Умар ибн Абдулазиз чуқур хўрсиниб: “Эй Зиёд, Умар нимага тушиб қолганини кўряпсанми?” деди. Мен: “Сиз учун бу нарсада яхшилик ва ажр-савобни умид қиламан”, дедим. Умар ибн Абдулазиз: “Ҳайҳот!” деб йиғлаб юборди. Унга раҳмим келиб: “Ўзингизга раҳм қилинг, мўминлар амири. Бу ишда мен сиз учун яхшилик бор деб умид қиламан”, дедим. Умар ибн Абдулазиз: “Қанчалик узоқ нарсани умид қиляпсан, Зиёд. Шундай куч-қудратга эга бўлиб қолдимки, мен сўка оламан, биров мени сўка олмайди. Мен ура оламан, биров мени ура олмайди. Одамларга озор бера оламан, улар менга озор бера олмайди”, деб, яна йиғлаб юборди. Менинг ҳам кўнглим юмшаб, унга ачиниб кетдим.\nМен Умар ибн Абдулазиз хожамнинг ишларини битириб бергунича, ҳузурида уч кун қолдим. Иш битгач, уйга қайтадиган бўлиб турганимда, Умар ибн Абдулазиз хожамга мени ўзига сотишини сўраб мактуб битди ва уни қўлимга тутқазди, сўнг ўриндиғи тагидан йигирма дийнор чиқариб: “Бу пуллар яшашингга ёрдам бўлади. Агар хирожда бирон ҳаққинг бўлганида эди, ҳаққингни берган бўлардик”, деди. Мен дийнорларни олишдан бош тортдим. Шунда: “Бу пуллар мусулмонларнинг молларидан эмас, ўзимнинг нафақамдан, олавер, Зиёд”, деди. Олмадим, лекин у сўзида қаттиқ турди. Ноилож дийнорларни олиб йўлга тушдим. Мадинага етиб боргач, мўминлар амирининг мактубини хожамга тутқаздим. У мактубни очиб ўқигач: “Умар ибн Абдулазиз сени унга сотишимни сўрабди. Мендан сени сотиб олиб, кейин озод қилиб юбормоқчи… Нима учун мен ўзим сени озод қилмайин?!” деди-да, мени озод қилиб юборди”.\nAvvalgi maqolaБолалар учун Ислом тарихидан ҳикоялар (8)\nKeyingi maqola Жума боби (1)


ҒАЛЛА ДЕҲҚОНЧИЛИК АСОСИ\nЮртимизнинг ғалла мустақиллигига эришгани юртимизга ризқ-рўз, барака ёғилгани десак муболаға эмас. Бу аҳолининг кундалик эҳтиёжи учун зарур бўлган бир неча миллион тонналик дон, ризқ-рўз хирмонларидир, неча ўн йиллар давомида минг машаққатлар эвазига дон четтан келтирилган мамлакатда қисқа вақт ичида амалга оширилган ишларнинг мисли кўрилмаган самарасидир.\nМустақилликгача пахтадан бошқа экин экилмаган ерларда бугун минг минглаб гектар ғаллазорлар уларда олтин бошоқлар мавжланади. Юртимиз омбори ўз донига, дастурхони эса ўз нони билан тўлган. Қишлоқ хўжалигининг бу сохаси ҳам ривожланмоқда, айни пайтда юртимизда гектарига етмиш-саксон центнердан ошириб, сара дон олаётган омилкор деқонлар кўпаймоқда.\nАдаб манбаларида донни, нонни эҳтиром қилган киши фақрликдан узоқ бўлиши ҳамда нон ушоқларини ҳам исроф қилмаслик айтиб ўтилган. Ҳадиси шарифда “Нонни ҳурмат қилинглар, Аллоҳ таоло уни осмон баракасидан нозил қилди, ер баракасини унинг учун бўйсиндириб қўйди” дейилган (Имом Табароний ривояти).\nҲақиқатда, неъматларнинг сараси, озуқаларнинг тўйимлиси, хонадоннинг баракаси бўлган ноннинг қадр-қиймати чексиздир.\nДоннинг ҳар бир тури ёқимли озуқа, хусусан буғдой дони алоҳида эътиборга лойиқ буғдой унидан таёрланган нон ва ун маҳсулотлари инсон аъзоларига дармон ва даъводир.\nОна ватанимиз рамзи бўлган тамғасига ҳам айни пишган сара буғдой башоғи тасвири туширилган. Бу эса давлатимиз ва халқимизнинг ғалла, дон, нон мўл-кўл бўлишига қанчалар эътибор бераётгани ифодасидир. Айни кунларда юртимизда деҳқонларимизнинг бир йиллик меҳнатлари самараси бўлган ғалла хосилини юқори бўлиши учун тер тўкиб меҳнат қилмоқдалар. Аллоҳ таоло дехқонларимизни меҳнатларини натажасини баракотли қилсин. Халқимизнинг энг севимли тилаги “Уйинга буғдой тўлсин” ёки “Нондек азиз-мукаррам бўлинг” деган гўзал иборалар ҳам фикримизни тасдиқлайди.\nТез кунларда яратган юртимизни буғдойга тўлдирсин, халқимизни азиз ва мукаррам айласин!\nЎМИ Чуст тумани бош имом-хатиби\nby 2020-04-30 04:42:41


Қўли очиқ деҳқон отам… - Hidoyat.uz\nАсосий саҳифа Мақолалар Қўли очиқ деҳқон отам…\nЧоп этилди Iyun 23, 2020 Қўли очиқ деҳқон отам…da fikr bildirishni o'chirish\nОтам Қозоқбой Холмирзаев 1941 йили ҳарбий хизматда йигитлик бурчини ўтаётган чоғида Иккинчи жаҳон уруши бошланиб, ўша ердан қишлоқдоши, хизматдош дўсти Раҳмонали билан бирга фронтга сафарбар қилинган.\nОтам уруш ҳақида кўп гапирмасди, аммо дўстини тез-тез эслар, бундай пайтда билдирмасдан кўзини артиб оларди. Бир гал бийдек далада бошланган қонли тўқнашувда икки дўст аскарлар орасида бир-бирини кўздан қочирмай, огоҳ бораркан, отамнинг: “Раҳмонали, тирикмисан?” деган бақириғига жавоб қайтмайди. Эмаклаб орқага қайтади ва… дўстининг ерга юзтубан ётганини кўради. Жонҳолатда биродари юзини ўзи томонга ўгириб, тириклик нишоналарини ахтаради. Хайрият, у нафас олаётган экан! “Дўстим!” деб елкасидан тутиб силтай бошлайди. Раҳмонали кўзини бир очади-ю, қароғида аянч қотиб қолади… Отам бутун борлиқни, ўқ ёмғирини ҳам унутганча йиғлаб, қадрдонини бағрига босади. Шу сония чап елкасини бир нима жизиллатиб куйдириб ўтади. Олам бир зумда қоронғуликка ғарқ бўлиб, оғайнисининг ёнига беҳуш йиқилади…\n“Аллоҳ, балки, дўстимнинг ёнига қайтишимни сабаб қилиб ҳаётимни сақлаб қолгандир”, дерди отам. Шундан кейин уни госпиталда даволашади, ҳол-аҳволига қараб, фронт ортига, ўқ-дори ишлаб чиқариладиган заводга ишчи этиб юборишади. Отам ўша ерда уруш тугагунича кечасию кундузи меҳнат қилади.\nЖанггоҳдан чап кўксини тешиб ўтган ўқ чандиғи билан қайтган отамиз умрларининг охиригача меҳнатдан чарчамади. Жисм дардини ҳатто шифокорлардан яшириб, иззатталабликдан йироқ юрди. Тўғрилик, ризқу насибани фақат ҳалол ишлаб топиш ота-онамнинг доимий шиори, биздан ҳам талаблари эди. Ақлимизни таниган лаҳзалардан уларнинг ёнида меҳнатнинг нони нақадар ширинлигини ҳис этиб улғайдик.\nВатанга қайтгач, ногирон отамни жамоа хўжалиги омборига мудир қилишади. Лекин бу вазифада у бир ҳафта ишлаган, холос: юқоридан келган текширувчиларга раҳбарлар кўрсатмаси билан омборхонадаги нарсалардан олиб овқатлар қилинган, дастурхон тузатилган. Халқ молига бунақа “шериклик”дан қўрққан отам ўша куниёқ ариза бериб, далага сувчиликка ўтиб кетади. Отам деҳқончиликни яхши кўрарди. Жамоа хўжалигида ҳам, ҳовлимизда ҳам бир парча ер бўш ётишига йўл қўймасди. “Ерни алдама, кетмонни қаттиқ ур”, дерди. Ҳеч эсимдан чиқмайди: ёшлигимиздан пахта далаларида ишлаганимизда, чопиқ пайтида бошқа дугоналарим, аёллар кечки пайт кетмонларини дала шийпонига қолдириб уйга қайтишарди. Отам бунга руҳсат бермасди: “Кетмонинг ош солиб еса бўладиган даражада тоза бўлсин, ярақлаб турсин. Уни яхшилаб ювиб, ўзинг билан олиб юр”, дерди. Ҳар куни даладан қайтганимизда дарахт шохига илиб қўйган кетмонларимизни назардан ўтказарди.\nЎзи бош бўлиб фарзандларини қаттиқ ишлатарди. Томорқадан, чорвадан яхшигина даромад топардик. Ҳовлимиз кенг, бир қарич ер ҳам бўш қолмасди. Отам ҳар хил йиғин, маъракаларга чиқавермасди. Урушдан омон қайтганини, фарзандлар кўрганини Аллоҳнинг мислсиз меҳрибончилиги деб, тилидан шукрона тушмасди. Ҳар йилнинг март ойигача уйимизда ўтган йилнинг узум, қовунларидан бўларди. Уларни охиригача кўпчилик билан баҳам кўрардик. Болалигимнинг энг чиройли хотираси қўни-қўшнилар, қариндошларга насиба улашган пайтларимиз бўлиб қолган. Отам, айниқса, Рамазон ойида бошқача бўлиб кетарди: “Ҳар куни мингни бергин-у, рўзада бирни бер – савоби тенг бўлади”, деб борини улашгиси келарди. Баъзида озгинагина тансиқ таом ёки мевани ҳам бўлиштира бошласа, биз ҳайрон бўлардик. Шунда: “Тенг еганни Тангрим суяди”, дер эди.\nОтам меҳнатига яраша яхши даромад топди, аммо камтарона ҳаёт кечирди. Данғиллама уй қурмади, хонадонимиз жиҳозлари эл қатори эди. “Ота-онам жуда қўли очиқ инсонлар эди, – деб ХХ аср бошларидаги болалигини эсларди дадам. – Қийинчилик, қахатчилик кунларида ҳам улар борини муҳтожлар билан бўлишиб, гўё катта эҳсон олгандек хурсанд бўлишарди. Менинг омон қолишимга, балки у меҳрибонларимнинг яхшиликлари ҳам сабаб бўлгандир. Умр – энг катта бойлик, эҳсон билан ҳадду ҳисоби, ажру мукофоти ортади. Эҳсон қилган билан давлатинг камаймайди…”\nОтамиз 71 ёшда вафот этди. Ўша кунлари яна бир фазилатидан сўзлашди: у пенсияга олган пулларини умрининг шукронаси, эҳсон сифатида доим эҳтиёжмандларга бераркан. Ёзёвон туманимизда, Чўлигулистон қишлоғимизда ҳозиргача отамни кўрган-билганлар ёрқин хотираларини фарзандларига, ёшларга ибрат қилиб гапирадилар, дуо қиладилар: “Жойлари жаннатда бўлсин!”\nМарғилон шаҳар Эркин Воҳидов номидаги ижод мактаби ўқитувчиси,\nКоронавирус! Келаси ҳафтадан Ўзбекистонда аҳолидан тест олиниши режалаштирилмоқда


ОНАСИНИНГ ҚОТИЛИГА АЙЛАНГАН ҚИЗ — Nargis.uz\nОНАСИНИНГ ҚОТИЛИГА АЙЛАНГАН ҚИЗ\nИнсон бу дунёга бир марта келади. Тақдири азал томонидан унинг пешонасига битилган ҳаёт чизиғидан оғишмай умрининг охиригача боради. Афсуски, аксарият ҳолатда инсон тақдирини бошқалар белгилаб беришади.\nХосият (исмлар ўзгартирилган)нинг онаси Зиёда қўшмачи эди. Уйларида доимо бегона эркакларнинг қадами узилмасди. Қандайдир қизлар яшарди. Хосият 8 синфга ўтганиданоқ, онаси уни бошқа эркакларга қўша бошлади. Аввало бунга қаршилик кўрсатган қизалоқ, угай отаси, онасидан яхшигина калтак еди. Сўнг “айтганимни қилмасанг, сўйиб ташлайман” деган таҳдидлардан қўрқиб, тақдирига тан берди. Эндигина 17 ёшга кирган қизни онасининг доимий мижози Шербек ёқтириб қолгач, Зиёда ўйлаб ўтирмай қизини 47 ёшли Шербекка сотиб юборди. Хосият 18 ёшида фарзандли бўлди. Аммо шаърий никоҳидан бўлган болани эркак тан олмади. Бунинг устига Хосият ўз онасининг Шербек билан жинсий алоқада бўлиб юришини эшитиб, баттар изтиробга тушди. Ўртадаги жанжаллар оқибатида Зиёда қизини Шербекдан рашк қилиб, ажратиб олди. Хосият учун қора кунлар бошланди. Онаси уни очиқдан очиқ фоҳишаликка ундар, бўлмаса боласини бермаслик билан қўрқитарди. Тақдирга тан бериб яшаб келаётган Хосият Зиёда уни икки эркак билан бараваракайига қўшмоқчи бўлганида “портлади”.\nИчиб, кайфи бор Зиёда шу куни қизини овқатлантираётган Хосиятнинг олдига кирди.\n-Хосият, бўл ўзингга бироз қара. Аҳволингдан от ҳуркадиган бўлиб қолган, деди у неварасини эркалаб.\n-Яна нима ая?\n-Бугун сенга иш бор. Мумайгина пул ишласак бўлади. Уларнинг айтганини қилсанг бўлди.\nХосият онасининг нимага шама қилаётганини тушунмай, Зиёдага қаради.\n-Нимага бақраясан, бугун иккита эркак билан бирга бўласан. Бир пайтда! Тушундингми ғалча?\n-Ая, ўйлаб гапираяпсизми? Қандай қилиб? Мени ўлдириб қўйишадику?\n-Сенга жин ҳам урмайди. Боланг билан сени ким боқаётганини эсингдан чиардингми? Уйдан ҳайдасам кўчада санғиб юрасан, тушундингми? Гадойликни истаб қолдингми? Кўп гапирма, болангга ана Насиба қараб туради, бор ювиниб чиқиб, ўзингга қараб ол.\n-Йўқ, шу пайтгача сизни айтганингизни қилдим. Ундан кўра кўчада тиланчилик қиламан. Хосият зарда билан боласини кийинтира бошлади.\n-Ҳой қиз жаҳлимни чиқарма деяяпман, улар олдиндан пулини тўлаб қўйган. Бўласан, дедимми бўласан.\nШу пайтгача, бир қўрқитиб, бир яхши гапириб, йўлига солиб юрган қизининг қаршилик кўрсатишига чидай олмаган Зиёда, қўлига илинган нарса билан қизни ура кетди. Ўзини ҳимоя қилиш мақсадида стол устида турган пичоқни олган Зиёда онасига жон жаҳди билан бир неча маротаба пичоқ урди. Фақатгина қорнини ушлаб, қонга беланганича ерга йиқилган Зиёдани кўрибгина Хосиятнинг ҳуши жойига келди.\nЗиёданинг жони касалхонанинг жонлантириш бўлимида узилди. Хосият эса суднинг қарорига кўра, қотилликда айбланиб, 3 йил муддатга озодликдан маҳрум қилинди.\nЖазо тайинланганидан сўнг Хосият адвокати ёрдамида аппеляция тартибида ариза ёзди ва ҳомиладорлигини ҳисобга олишларини сўради. Туман суди ЖПКнинг 533-моддаси 1-қисми 2-бандига асосан Хосиятнинг ҳомиладорлиги инобатга олиниб, жазони ўташ муддатини 1 йилга кечиктирди ва дарҳол қамоқдан озод қилди.\nАммо Хосиятнинг қамоқдан чиқиб, борар жойи йўқ эди. Онасини ўлдиргани учун укаси ва бошқа қариндошлари Хосиятга жазо кам берилганлигидан норози эдилар. Судда қатнашган яқин қариндошлари уни чиққанингдан кейин соғ қўймаймиз, деб таҳдид қилишганди.\nЧорасиз қолган Хосиятни Назифа Камалова раҳбарлик қилаётган “Истиқлол авлоди” ижтимоий-иқтисодий, ҳуқуқий қўллаб-қувватлаш маркази томонидан қўллаб-қувватлади. Маҳалла фаоллари Хосиятнинг қизини қамалгач, неварасини олиб қолган қайнонасидан олиб бериб, она-бола Зўрлик ишлатишдан жабр кўрган шахсларни реабилитация қилиш ва мослаштириш ҳамда ўз жонига қасд қилишнинг олдини олиш Республика марказининг Жиззах вилоят худидий бўлинмасининг бошпанасига жойлаштирилди.\nМарказга олиб келган аёл тиббий, психологик ва ҳуқуқий ёрдамга муҳтож эди. Айни пайтда унинг эхтиёжларидан келиб чиққан ҳолда марказ руҳшуноси томонидан руҳий ёрдам кўрсатилди. Аёлда ўзи ва атрофдагиларга нисбатан ишончсизлик кўриниб турар эди. Ушбу фуқаронинг эҳтиёжлари ўрганилгандан сўнг, алоҳида ва гуруҳий шаклларда суҳбатлар олиб борилди ва параллел равишда психологик харита тўлдириш орқали оилавий муносабатлар ривожи ҳамда оилавий келишмовчилик сабабига ташхис қўилди. Конфликт сабаблари психоанализ қилинди, сабаб ва оқибат ўртасидаги узвий алоқа аниқланди. Шу асосда психологик маслаҳат берилди.\nҲозирда Хосиятга бандлигини таъминланиш мақсадида қуроқчилик ва бисирчилик билан шуғилланиши учун керакли асбоб ва ускуналар билан таъминланди. Хомиладорлиги ва туғиш жараёни яқинлашаётганлиги сабабли туғруқхонада зарур бўладиган асбоб-анжомлар ва кейим-кечак билан таъминланди. Марказда вақтинчалик яшаган даврида собиқ турмуш ўртоғи билан муносабати тикланиб, Хосият оиласига қайтарилди.\nАввалгиси: Туркия Глобал Барқарор Туризм Кенгаши билан ҳамкорлик шартномасини имзолади\nНавбатдаги:«… БИЗГА ЯРАШИШ УЧУН МУДДАТ БЕРИЛГАЧ, СУД ЗАЛИДАН ЧИҚИШИМИЗ БИЛАН ЭРИМ МЕНГА ТАШЛАНДИ…”


Ёд олиш – маълум бир ҳажмли матнни қисқа вақт ичида кўп оғзаки қайтариш орқали эсда сақлаб қолишдир. Таълим тарихидан маълумки, диний китоблардаги мавзулар кўпинча ёдлаб ўрганилган. Китоблар, асосан, қўлёзма шаклида кўпайтирилгани учун дарслик барча талабаларга етарли бўлмаган. Бундай шароитда таълимда ёдлаш усули етакчи усул бўлиб ҳизмат қилган. Вақт ўтиб, китоблар кўп-кўп чоп этила бошласа ҳам, ёдлаш усули ўзининг моҳиятини йўқотмаган. Бунинг сабабларидан бири малакали диний мутахассисларни тайёрлашда бу усул жуда қўл келган.\nМаълумки, уламоларга омма халқ турли саволлар билан тинимсиз мурожаат қилишган. Уламолар оммага тез ва аниқ, тўғри жавоб беришлари лозим бўлган. Жавоблар қатъий Қуръон оятлари ва ҳадислардаги далиллардан олинган. Бу маъсулиятни мукаммал бажаришнинг бирдан-бир йўли ушбу далилларни ёддан билиш бўлган.\nXIV асрга келиб Ғарб таълимотида кескин ўзгариш юз берди. Буюк чех педагоги Ян Амос Коменский ўзининг «Буюк дидактика» асарида таълимнинг янги назариясини очиб берди. Ушбу назария шу вақтгача етакчи бўлган ёдлаш усулини танқид остига олди. Албатта, бу назария Шарқ таълимотига ҳам ўз таъсирини кўрсатмай қолмади. Шунга қарамасдан ёдлаш усули ўз моҳиятини йўқотмасдан амалиётда кенг фойдаланиб келинди.\nЁдлаш усулининг ижобий томонлари болаларнинг луғат бойлигини оширади. Ўз навбатида бола мазкур луғатлардан бошқалар билан бўлган мулоқотида кенг фойдаланади. Баъзида бола бирон-бир жумланинг моҳиятини тўлиқ тушуниб етмаса-да, ёдлаган жумлани ўз нутқида бемалол қўллай олади.\nАйниқса, вақт чегараланган бўлса, ҳажми кичик маълумотларни эслаб қолишнинг юқори даражаси ёдлаш орқали белгиланади. Бу усул содда, осон усул ҳисобланади. Бироқ тушунмасдан ёдланган маълумотлар билим олишда ҳар доим ҳам қўл келавермайди. Яна шуни таъкидлаш жоизки, ёдлаш кези келганда зерикарли ва қийин ҳисобланади.\nБунинг устига тез ёдланган маълумотлар тез эсдан чиқиш хусусиятига ҳам эга. Ҳозирги кунда бу усулдан чет тиллари, карра жадвали, алифбо ҳарфлари, қоидалар, тарихий саналарни ўзлаштиришда қўлланилмоқда. Шуни таъкидлаш жоизки, ёдлаш усули Қуръони Карим оятларини эслаб қолишнинг бирдан-бир «олтин» усули бўлиб қолмоқда. Шунинг учун қадимда ота боболаримиз: «Деҳқон бўлсанг, шудгор қил; мулла бўлсанг, такрор қил», дея бежизга айтмаганлар.


Тарғибот тадбирлари кўпаймоқда | "Адолат" СДП\nТарғибот тадбирлари кўпаймоқда\n“Адолат” СДП Наманган вилоят ташкилоти яқинлашиб келаётган Президент сайлови муносабати билан ўтказилаётган тарғибот тадбирлари кўламини кенгайтирмоқда. Корхона, ташкилот ва муассасаларда, аҳоли истиқомат жойларида ташкил этилаётган давра суҳбатлари, учрашувлар ва мулоқотларда асосий эътибор халқимиз ижтимоий-иқтисодий ҳаётнинг турли жабҳаларида қўлга киритаётган ютуқларини тараннум этишга қаратилмоқда. Бунда партиямиз олиб бораётган ишлар, депутатларимизнинг серқирра фарлияти, жойларда сайловолди дастурида белгиланган вазифаларни рўёбга чиқариш қандай бораётганлиги ҳам диққат марказида турибди.\nКуни кеча Наманган туманидаги “Хўжақишлоқ” маҳалла фуқаролар йиғинида ташкил этилган давра суҳбатида ҳам шу ҳақда гап борди. "Сен қудрат манбаи, саодат маскани, жонажон Ўзбекистоним!" шиори остида ўтган тадбирда МФЙ аҳолиси вакиллари, шу ерда жойлашган 35-мактабгача таълим ташкилоти ходимлари, партия фаоллари иштирок этдилар. Сўзга чиққан “Адолат” СДП вилоят Кенгаши раисининг ўринбосари Ёрқиной Ҳожиматова, Кенгаш масъул ходими Дилшода Турғунова, “Адолат” СДП туман кенгаши раиси вазифасини бажарувчи Лутфиддин Тўрабоев мард ва матонатли халқимиз қанчалик қийин ва оғир синовли кунларга дуч келмасин, ўзининг мустаҳкам иродасини намоён этиб, барча қийинчиликларни мардонавор енгиб ўтганлигини алоҳида фахр билан тилга олдилар.\n– Бугунги тадбирдан иштирокчилар жуда катта ва унутилмас таассурот олдилар, - дейди 35-мактабгача таълим ташкилоти раҳбари Иқбола Сиддиқова. - Юртимизда Мустақилликнинг ўттиз йиллик байрами зўр тантаналар билан нишонлангани қувончли ҳолдир. Шу муносабат билан ўтказилган тадбирларда қисқа давр ичида жонажон Ўзбекистонимиз машаққатли, шу билан бирга, шарафли истиқлол йўлини босиб ўтганлиги қайта-қайта қайд этилди. Хусусан, сўнгги беш йил мобайнида амалга оширилаётган ислоҳотлар мамлакатимизнинг бутун дунёга очилиши учун барча шароитларни яратаётгани ҳақида фикр юритилди. Айниқса, мактабгача таълим тизими фаолияти тубдан қайта қурилганлиги кенг жамоатчилик томонидан қизғин қўллаб-қувватланмоқда. Биз бу масала “Адолат” СДП дастуридан муносиб ўрин олганлигини ҳам биламиз.\nТадбир ниҳоясида иштирокчиларга партиямизнинг совға-саломлари топширилди. МТТ тарбияланувчилари эса бахтли болалик, севикли Ватан, Истиқлол ҳақидаги куй-қўшиқлардан иборат концерт дастурини намойиш этдилар.


СИЁСИЙ МАЙДОНДА - Ўзбекистон овози газетаси\nёш раҳбар аёллар қаторидан ўрин олишга аҳд қилдим\n— Аҳолининг ярмидан зиёдини ёшлар ташкил этадиган мамлакатимизда уларнинг ҳуқуқ ва эркинликлари, қонуний манфаатларини таъминлаш давлат сиёсатининг устувор йўналиши этиб белгиланган. Ҳар қандай соҳада жонажон Ўзбекистонимизда ёшлар учун кенг имкониятлар яратилган.\nКечагина Ҳумо аренада катта байрамга айланиб кетган «Ўзбекистон ёшлар форуми — 2020»да давлатимиз раҳбарининг иштирок этиши, ҳақиқатдан ҳам бизни руҳлантириб юборди. У ерда айтилган таклифлар, мулоҳазалар биз ёшлар учун имконият эшиклари кенг очиб берилаётганидан далолатдир.\nОлий Мажлис Қонунчилик палатаси ҳузуридаги Ёшлар парламентининг ОАВ ва инновация масалалари қўмитаси раиси сифатида яна бир нарсани айтиб ўтишни жоиз деб биламан. Президентимиз ўз нутқида айнан шу масалага ҳам тўхталиб ўтди. Жумладан, “Ёшлар” каналида вазирлар, ҳокимлар ва мансабдор шахслар ҳамда ёшлар иштирокида очиқ мулоқот, ток-шоулар ўтказиш таклифи қўллаб-қувватланди. Бунинг учун шароит яратиб беришни, келгуси йилда 100 дан зиёд шаҳар ва туманларимизда ахборот технологияларини чуқур ўргатадиган замонавий ўқув марказларини ташкил қилиш лозимлигини билдирди. Ёшларга халқаро IT сертификатларини олиш харажатларининг 50 фоизгача бўлган қисми қоплаб берилишини, яқин икки йилда «Бир миллион дастурчи» лойиҳаси доирасида 300 минг нафар йигит-қиз компьютер дастурлаш асосларига бепул ўқитилиши айтилди.\nШунингдек, давлатимиз раҳбари эркин иқтисодий зоналар бўйича мавжуд тажриба асосида, ҳудудларда ёшлар кичик саноат зоналари ташкил этилишини эълон қилди. Бу саноат зоналарида ўсиб келаётган авлод вакилларининг бизнес лойиҳалари жойлаштирилади. Яъни, ёшларнинг лойиҳаларини молиялаштириш учун Инвестициялар ва ташқи савдо вазирлиги қошида алоҳида жамғарма ташкил этилади. Унга 100 миллион доллар маблағ ажратилиб, жамғарма ёшларнинг лойиҳаларини рўёбга чиқариш учун қулай шартларда ва паст фоизларда молиялаштирилади. Бундан ташқари, кичик саноат зоналарида ишлаб чиқариш бинолари қурилиб, ёшларга имтиёзли шартларда ижара ва лизинг асосида берилади. Буларнинг барчаси ёш тадбиркорларни ўз ишларига муҳаббат билан, меҳр билан ёндашишга ундайди.\nПрезидентимизнинг биз ёшлардан умиди катта. Бўлиб ўтган учрашувда ҳам ёшлардан лидерлар бўлишини такрор-такрор айтиб ўтди. Шу жиҳатдан, мана шундай лидер ёшлар қатлами вакиласи сифатида мен ҳам ҳозирдан, ўз кучим, билимим, тафаккурим билан сиёсий майдонда ёш раҳбар аёллар қаторидан ўрин олишга аҳд қилдим. Учрашув давомида ичимда ёнган олов эса, токи кўзлаган мақсадларимга эришмагунимча ҳар сонияда ловуллаб туради.\nОлий Мажлис Қонунчилик палатаси ҳузуридаги Ёшлар парламентининг\nОАВ ва инновация масалалари


Ўзбекистон пахта саноати мажбурий меҳнатсиз яшай олмайдими?\nОқ олтинни яратган олтин қўллар пул тутмайди, даромад кўрадиган тор гуруҳ эса таннархини кўтармаслик учун мажбурий меҳнатдан фойдаланади.\nЎзбекистонда пахта йиғим терими мавсуми авж палласига чиқиб, миллионлаб ўзбекистонлик далаларга мажбуран сафарбар қилинаётган пайтда ўтказилган Қурултойнинг навбатдаги сони қишлоқ хўжалигини ислоҳ қилиш мавзуси муҳокамасига бағишланди.\nЎзбекистон қишлоқ ҳўжалигининг ислоҳотга муҳтож эканлигини бу соҳада мутахассис бўлмаганлар ҳам айтмоқда.\nУч ярим миллион тонна пахтани қўлда териб олиш учун миллионлаган қўл керак. Ўзбекистон ишчи кучига муҳтож бўлмаган давлат. Ўзбекистонда ишсизлар кўплиги кўпчиликка аëн. Муаммо ишчи кучи етмаслигида эмас балки ишлаган ишига яраша ойликнинг йўқлигида.\nҚишлоқ ҳўжалиги ривожланишига йўл қўймаëтган омил меҳнатга яраша даромад олмасликка бориб тақалади.\nОқ олтинни яратган олтин қўллар пул тутмайди. Пахта даромадини олаëтган тор гуруҳ эса таннархини кўтармаслик учун мажбурий меҳнатдан фойдаланади.\nМисрдаги эҳромларни қуллар яратгани каби Ўзбекистоннинг осмонўпар пахта хирмонларини “хлопкараб-пахта қуллари” яратмоқда.\nАммо мажбурий меҳнат умрбод яшаб қола олмайди. Барча пирамидалар сингари мажбурий меҳнат пирамидаси ҳам бир куни тугайди.\nМутахассислар бу тугашнинг Ўзбекистон қишлоқ хўжалиги учун ҳалокатли бўлишини айтишади.\nЎзбекистон пахта саноати мажбурий меҳнатга барҳам бериб ислоҳотга юз буриши керак, деганлар ана шу ҳалокатнинг олдини олиш ҳақида гапирмоқдалар.\nҚишлоқ хўжалигини ислоҳ қилиш мавзуси муҳокамасига бағишланган Қурултой дастурида “Ўздонмаҳсулот” давлат ширкатининг қочқинликда юрган собиқ раҳбари 65 яшар Олим Отаев иштирок этиб ўз мулоҳазалари билан ўртоқлашди.\nИслоҳотга муҳтож қишлоқ хўжалиги


Боғчаларда қандай чекловлар жорий этилади? Вазир жавоб берди | Qalampir.uz\nБоғчаларда қандай чекловлар жорий этилади? Вазир жавоб берди\nЖамият\t10 Сентябрь 19:51 5712\nМактабгача таълим ташкилотларида очиқ ҳаводаги машғулотлар ва сайрлар пайтида болалар, тарбиячилар ва уларнинг ёрдамчиларининг бевосита муносабатига йўл қўйилмайди. Мактабгача таълим вазири Агриппина Шин боғчаларни очишдаги чекловларни санаб ўтди.\nВазирнинг айтишича, кириш жойида тўпланишларни олдини олиш учун тарбиячилар тасдиқланган жадвал асосида болалар кутиб олинади ва кузатиб қўяди. Бола тарафидан бўлган вакиллар МТТ ҳудудига киритилмайди.\nБоғчалар очилгандан сўнг, очиқ ҳаводаги машғулотлар ва сайрлар пайтида болалар, тарбиячилар ва уларнинг ёрдамчиларининг бевосита муносабатига йўл қўйилмайди. Биноларда кунига 3 маротаба тозаловчи воситалар ёрдамида сувли ва 1 маротаба дезинфекция воситалари орқали тозалаш ишлари ўтказилади. Бундан ташқари кўп муомалага киришувчи юзалар (эшик ва дераза тутқичлари, ромлар, столлар, электр улагичлар) 4 карра дезинфекцияси қилинади.\nҲар куни ўйинчоқлар, тарбиявий материаллар ва жиҳозларнинг санитар тозалов ишлари, бундан ташқари усти берк супачалар ва ўйнаш майдончаларида тозалаш ва дезинфекция ишлари ўтказилади. Контактларнинг олдини олиш ходимлар овқатни жадвал бўйича фақат овқат блокларидан олади. Идиш-товоқларни ювишда дезинфекцияловчи воситанинг 1 фоизлик эритмасидан фойдаланилади.\nЭслатиб ўтамиз, жорий йилнинг 14 сентябридан бошлаб Ўзбекистондаги мактабгача таълим ташкилотлари босқичма-босқич очилади. Энг биринчи навбатда мактабгача таълим ташкилотларида 5-7 ёшдаги тарбияланувчилар учун гуруҳлар фаолияти бошланади.\n28 Сентябрь 10:15 45561\n27 Сентябрь 21:41 41156\n28 Сентябрь 15:22 21312\n28 Сентябрь 09:27 20668\n28 Сентябрь 09:43 20633


Фактлар — Dilkashradio.com\nАссалому алайкум қадрдон опа-сингиллар. Инсон қандай фикр қилмасин, нималарни ҳис қилмасин, ҳаётда баъзи нарсаларга тегишли фактлар ва ҳақиқатлар бўлади. Инсоннинг ҳис туйғуси бу фактларни ўзгартира олмайди. Ўтган сафарги суҳбатларимиздан бирида, Худованд бизга узоқ туюлганда нималарни ҳис қилишимиз ҳақида суҳбатлашган эдик. Аёл зоти табиатан ҳис-туйғуга бой, у нимани бошидан кечирса, ўша нарсани ҳис қилишни истайди. У турмуш ўртоғининг севгисини, фарзандларининг ҳотиржамлигини ва яқин атрофдагиларнинг миннатдорчилигини ҳис қилишни истайди. Бу ҳис қилиш истаги Худо билан муносабатда ўшандайлигича қолади. У Худованднинг ҳузурини ҳис қилишни истайди. Албатта Худованд ҳам Ўзининг ҳузурини ҳис қилишингизни истайди, аммо биринчи ўринда Унга ишонишингизни кутади.\nСиз ўзингизни қандай ҳис қилишингиздан қатъий назар Худованд сиз билан бирга. Ҳаётингизда бўлаётган ёқимсиз ҳолатларда ўзингизни қандай ҳис қилаётганингизга қарамай, Худованднинг ўзгармас сифатларига диққатингизни қаратинг. Ҳаёт ташвишлари ичида кўзлари ёшга тўлган аёл Худовандга қарашга қийналади. Шундай дамларда ҳар бир аёл Худованд ҳақида билганларини эсга олиши керак. Бу сифатлар ҳеч қачон ўзгармайди. У меҳрибон, сизни севади, У ҳар доим сиз билан бирга, гарчи буни ҳис қилмасангиз ҳам. У сизнинг ҳолатингизни тушунади, сизга ғамхўрлик қилади ва ҳаётингиз учун Унинг Ўз режаси бор. Раймонд Эдман деган бир киши шундай деган экан: «Худованд сенга ёруғликда айтганларига, ҳеч қачон қоронғуликда шубҳа қилма».\nҲаётимизнинг яхши дамларида Худовандга ишониш осон бўлади. Бундай пайтларда Худованд сизга қандай яхши бўлса, қоронғулик дамларида ҳам Унинг сизга бўлган муносабати ўзгармайди. Ҳар бир аёл Худованднинг сифатлари ўзгармаслигини билиш учун Аюб пайғамбар ҳаётини кўз олдига келтириши керак. Аюб пайғамбар ҳар бир имонли учун сабр-тоқат, садоқат намунаси бўлиб қолган. У ҳеч нарсасиз қолганда ҳам Худованднинг сифатлари ўзгармаганини тан олиб, Уни улуғлади. У Худованднинг яхшилигига, қудратлилигига, ҳаётидаги ҳар бир ҳолатни кўриб билиб турганига, ҳамма нарса Унинг назорати остида эканлигига, Аюбнинг ҳаёти учун Ўз режаси борлигига ва ниҳоят уни ўша қийинчиликлардан қутқаришига ишониб, Худовандни улуғлади.\nБиз аёллар ҳам шундай қила оламиз. Қийин дамларда Худованднинг ўзгармас сифатларига қаранг. Юрагингиз ҳаётингизда бўлаётган қийинчиликдан қанчалик оғримасин, қанчалик умидсиз ва тушкунликда бўлманг, Худованд ўша сиз аввал билган Худованддир. Шундай экан, бор кучингизни тўплаб, У ҳақидаги ҳақиқатга назар солинг. У ўзгармаган. У ҳали ҳам сиз ҳақингизда ғамхўрлик қилаяпти, фақат сиз буни кўрмаётган ёки сезмаётган бўлишингиз мумкин. Ҳатто ҳаётимда Худовандга шукрона қиладиган ҳеч нарса йўқ, ёки ҳеч нарса қолмади, деб ҳисоблаганингизда ҳам, биргина Исо Масиҳнинг сиз учун ҳочда азоб чекиб жон берганининг ўзи Худованддан чексиз миннатдор бўлишга арзийди. Шунинг учун ҳам оғир дамларда Худованднинг ўзгармас сифатларига қаранг.


Реванш: Ҳабиб Макгрегорга шарт қўйди – ВОҲА\nUFC нинг енгил вазн тоифасидаги чемпиони Ҳабиб Нурмагомедов шов-шувни хуш кўрувчи ирландиялик МакГрегор билан бўладиган реваншга битта шарт қўйди: агар Конор Нурмагомедовнинг менежери Aли Aбдул-Aзизнинг бошқа мижози Жастин Гэтжини мағлуб этса, Ҳабиб такрорий жангни қабул қилади.\nБир ойдан сўнг енгил вазнлар дивизиондаги мутлақ жанглар бўйича чемпион Ҳабиб Нурмагомедов октагонга қайтади. Бруклиндаги «Барклайс» марказида UFC 249 турнири доирасида Ҳабиб навбатдаги енгил вазнда энг кучли рақиб америкалик Тони Фергюсон билан дуэлда ўз титулини ҳимоя қилади.\nГап шундаки, мунозараларга сабабчи бўлган ва шу пайтгача мағлуб бўлмаган россиялик чемпион Ҳабиб яна икки-уч жанг ўтказишини ва шундан сўнг фаолиятини якунлашини таъкидлаб ўтганди. Aммо бундан олдин у Конор МакГрегор билан саккизбурчакда яна бир бор учрашишга вақт топиши керак.\nБуни Дана Уайт бошчилигидаги UFC режалаштирмоқда. Нурмагомедов ва МакГрегор реваншини ташкил қилишдан лига манфаатдор, аммо бунда баъзи «муаммолар» ҳам бор, деб таъкидлади промоушен президенти.\nБиринчидан, Ҳабибнинг ўзи буни истамаяпти. У Конорни ўзига рақиб сифатида қизиқиш уйғотмаганини таъкидлади ва агар реванш жанги ўтказилса ҳам, ирландиялик 10 та ғалабадан кейингина уни олдига келиши мумкинлигини айтган. Бу эса албатта фантастик кўриниш беради. Иккинчидан, Конорнинг UFC даги бу каби мақоми бўлгани билан ҳам у енгил вазн тоифасида чемпионлик учун курашиш ҳуқуқини қўлга киритиши керак. Бунга енгил вазн тоифасининг энг кучли курашчиларидан бирини мағлуб этиш орқали эришиш мумкин. Энг муносиб вариант – бу Жастин Гэтжи.\nБир қатор ОAВ хабарларига кўра, айнан америкалик Жастин устидан эришилган ғалаба МакГрегорга Ҳабибдан ўч олиш имконини беради. Нурмагомедовнинг МакГрегор билан қайта учрашишнинг асосий шарти ҳам айнан шудир.\nКонор илгари жуда яхши рақибларни мағлубиятга учратган, энди эса у сўнгги ўнта жангдан учтасида ғалаба қозонган жангчини мағлуб этганига ҳамма уни қайтиб келди демоқда. Йўқ, Жастин Гэтжига ўхшаган қаттиқ рақиб билан жанг қилсин. Енгил тоифага тушиш учун вазнини ҳам туширсин. Бу менинг фикрим. Мен Конор айнан Гэтжидан қочиб юради деб ўйламайман, у умуман олганда ҳар қандай оғир жанглардан қочяпти, деди Ҳабиб.\nАгар МакГрегор ҳақиқатан ҳам Ҳабиб билан яна бир ўйинда майдонга тушишни истаса, у энг ТОП 5 ликдан кимнидир мағлубиятга учратиб енгил дивизионга қайтиши керак. Фергюсон аллақачон Нурмагомедов билан дуэлни кутмоқда, Дастин Порье Дан Хукер билан жангга келишиб олди. Гэтжи улар ичидаги ягона бўш турган жангчидир. МакГрегор-Гэтжи жанги ҳақида кенг тарқалган миш-мишларни Aли Aбдул-Aзиз очиқчасига рад этди.\nГэтжи ва МакГрегор ўртасидаги жанг ҳақидаги миш-мишлар мутлақо ёлғон. Конор Дональд Серронени ўрнига Жастинга қарши курашиш имкониятига эга эди, аммо у бундай қилмади. Жастин биринчи рақамли рақибдир ва Ҳабиб айтганидек, Конор ўнта жангда ғалаба қозониши керак, деб ёзди Aбдул-Aзиз ўз твиттерида.\nҚўшни давлатлардан ўқишни кўчириш натижаларини онлайн билиш имконияти яратилди


Рамазон ойи 24 апрелдан бошланади\nЎзбекистон Республикаси Президенти Шавкат Мирзиёев “Муборак Рамазон ойини муносиб тарзда ўтказиш тўғрисида”ги қарорни имзолади. Унга кўра, 2020 йил муборак Рамазон ойининг бошланиши 24 апрель кунига тўғри келиши ҳақидаги Ўзбекистон мусулмонлари идорасининг ахбороти маълумот учун қабул қилинмоқда.\n? РАМАЗОН – РАҲМАТ, МАҒФИРАТ ВА ДЎЗАХДАН ОМОН БЎЛИШ ОЙИ\n? ТАРОВИҲ НАМОЗИ ҚАНДАЙ АДО ЭТИЛАДИ?\n⚡ ЗАКОТГА ОИД КЎП ТАКРОРЛАНАДИГАН САВОЛЛАР ВА УЛАРНИНГ ЖАВОБЛАРИ\n? РАМАЗОН ОЙИ ҲАҚИДА МАҚОЛАЛАР\nДругие материалы в этой категории: « Муборак Рамазон ойини муносиб тарзда ўтказиш тўғрисида\tРАМАЗОН ОЙИДА САВОЛ-ЖАВОБ БОТИ 7 / 24 ТАРТИБИДА ИШЛАЙДИ »


Коронавирусни ўта оғир кечишини олдиндан аниқлаш белгиси топилди | Azon.uz - Ахборот-таҳлилий портал\nИталия ва Австралиялик бир гуруҳ олимлар коронавирус оғир кечиши ва ўлим билан тугашига сабаб бўладиган омилни топишди.\nОлимлар 2020 йилнинг январ ойидан бошлаб декабрь ойига қадар 5617 нафар беморларда олиб борган кузатувлари натижасида 19та илмий иш ёзишган. Барча тадқиқотлар натижаси умумлаштирилганда, COVID-19 оғир кечиш ёки ўлим билан тугаган беморларда зардобли амилоид А (serum amyloid A) ёки SAA миқдори кескин кўпайиши кузатилган.\nОлимлар айтишига қараганда, касаллик енгил кечган беморларга нисбатан ушбу беморларда биринчи 24-48 соат ичида SAA миқдори 1000 баробар ошиб кетиши кузатилган. Профессор Ардуино Мангони (Arduino A. Mangoni), айтишига қараганда зардобли амилоид А жигарда пайдо бўлади ва соғлом киши қон зардобида унинг миқдори 20-50 мг/л бўлади. Касалликнинг биринчи ва ўткир босқичида, тана ҳарорати ошиши ва бошқа гормонал ўзгаришлар қаторида SAA миқдори ҳам ошади.\nЮқорида ўтказилган илмий иш хулосаларнинг асосий фойдаси шундаки – SAA миқдори кўрсатгичи орқали, COVID-19 оғир кечишини олдиндан аниқлаб даволаш муолажаларини тезроқ ва аниқроқ белгилаш мумкин, — дейилган хабарда.\nМаълумот учун бугунги кунда юртимизда коронавирус аниқланган ҳолатлари 87225 кишини ташкил қилмоқда. Улардан 2053 нафари тиббий муассасларга жойлаштирилган. Улар орасида 238 нафар бемор оғир аҳволда, 109 нафар эса — ўта оғир аҳволда. Бугунга қадар Ўзбекистон бўйича касалликдан 639 киши вафот этган.\nкоронавирус Италия Австралия олимлар Махсус\nКоронавирус ва соч тўкилиши – мутахассис фикри\n390 09:28 28.10.2021\nМосквада локдаун эълон қилинди\n789 14:59 21.10.2021\nЎзбек олимлари бир нечта вакцина устида иш олиб бормоқда\n369 11:10 12.10.2021\n641 09:09 12.10.2021\n516 18:30 11.10.2021\n697 18:05 11.10.2021


Ўзбекистон темир йўлни бузганидан тожиклар норози\n16 апрел 2021, Тошкент вақти: 20:19\nТожикистон Амузанг-Хатлон йўналишидаги темир йўл Ўзбекистон томонидан бузиб ташланаётгани ҳақида хабар тарқатди.\nТожикистон темир йўллари ширкати расмийси Владимир Собкаловнинг Озодликка маълум қилишича, “Ўзбекистон томони Хашади - Амузанг темир йўлидаги релсларни батамом йиғиб олган”.\n- Биз бу ҳақда у томонда ишчи вагонлари ишлаётганини кўрганимиздан кейин хабар топдик. Темир йўлнинг ўша участкасига мутасадди шахслар “бу тадбир чегара ҳудудидан 30 километр нарида жойлашган Амузанг станциясини чегара ҳудудига кўчириш мақсадида қилинаётган” ини айтди. Бироқ биз бу борада Ўзбекистондан расман огоҳлантириш олганимиз йўқ, -деди Собкалов.\nУнинг айтишича икки томонлама норасмий музокаралар ҳеч қандай натижа бермаган. Тожикистон расмийси Амузанг - Хатлон йўналишидаги темир йўл релсларининг ўзбекистонлик темирйўлчилар томонидан бузиб ташланиши оқибатида Хатлон вилоятига тегишли юк вагонларини Ўзбекистон ҳудудидан транзити қилиш имконсиз бўлиб қолганини таъкидлади.\n-Ўзбекистоннинг бу ҳатти-ҳаракатини ноқонуний деб биламиз. Чунки улар Тожикистон билан келишган ҳолда, поездлар ҳаракатини тўхтатмасдан қурилиш ишларини бошлаши керак эди. Масалан, Қудуқли станцияси қурилишидан аввал Ўзбекистон бизни бу борада огоҳлантирган. Биз эса Истиқлол станциясини қуришдан аввал у томонни огоҳлантирганмиз. Бугун эса Ўзбекистон умумий тартибни бузган ҳолда иш юритмоқда, - деди Тожикистон ҳукумат расмийси Собкалов.\nМавзуга ойдинлик киритиш мақсадида “Ўзбекистон темир йўллари” ширкатига ҳам сим қоқдик. Бироқ мазкур ширкат масъуллари саволларимизни ёзма равишда берган тақдирдагина жавоб олишимиз мумкинлигини айтишди.\nЎтган йил ноябр ойи ўрталарида Ўзбекистон темир йўллари ширкати Амузанг-Хатлон темир йўлида портлаш содир бўлганини билдирган эди.\nШундан сўнг Тожикистон темир йўллари ширкати Ўзбекистон томонига расман мурожат қилиб, Ғалаба-Амузанг темир йўлида вужудга келган вазият билан яқиндан танишиш ҳамда уни ўз маблағи ҳисобидан таъмирлашга рухсат беришни сўраган эди.\nТожикистон темир йўллари ширкатининг Хатлон вилояти бўйича бошқармаси масъули Фирдавс Ҳақназаров ўтган беш ой давомида тожик томонининг бу мурожатларини Ўзбекистон эътиборсиз қолдириб келганини таъкидлади.\n-Хатлон йўли мана беш ойдирки берк. Лекин қачон бу темир йўл ишга тушади, қачон юк вагонларимиз ўтказиб берилади, бу борада ҳали бирор марта Ўзбекистондан жавоб олмадик, - деди Ҳақназаров жаноблари.\nТожикистонга тегишли юк вагонларини Ўзбекистон орқали транзит қилиш масаласи сўнгги бир неча йил ичида бу иккала қўшни давлат ўртасидаги энг дардли муаммоларга айланиб қолмоқда.\nХатлон вилояти аҳолиси Ўзбекистондан ўтувчи юк вагонларининг келмай қолаётгани боис озиқ-овқат нархининг кескин кўтарилиб кетганидан шикоят қилмоқда.\nАйрим тожикистонлик мулозимлар “Ўзбекистон бу қарори билан Тожикистонни иқтисодий қамал қилаётир”, дея иддао қилади.\nЎз навбатида “Ўзбекистон темир йўллари” ширкати тожикистонлик ҳамкасбларига мурожаат қилиб, озиқ-овқат маҳсулотлари юкланган вагонларни Қудуқли станцияси орқали Душанбе шаҳар вокзалига ташиш ва сўнгра мамлакат жанубига юборишни ва шу йўл билан озиқ-овқат тақчиллиги билан боғлиқ муаммолар ўз ечимини топиши мумкинлигини таъкидлаб келади.\n“Ўзбекистон темир йўллари” ширкати масъулларининг айтишича, Тожикистонга тегишли юк вагонларининг темир йўлларда тўпланиб қолаётгани, темир йўлчилар учун қатор муаммолар туғдирмоқда.


NATIVE NETWORK - Ўзбекистондаги илк бевосита реклама тармоғи ўз фаолиятини бошлади\nЎзбекистон 15:31 / 23.06.2022 4998\nNATIVE NETWORK компанияси маҳаллий ва халқаро сайтларнинг энг кўп ташриф буюриладиган маҳаллий зоналарида реклама баннерларини жойлаштиришингиз мумкин бўлган маҳаллий реклама тармоғини ишга туширди.\nЗамонавий дунёда интернет тармоғида маҳаллий рекламанинг машҳурлиги ва қўлланилиши кундан кунга ўсиб бормоқда. Ушбу турдаги реклама фойдаланувчи кўриш учун танлаган сайтдаги рекламани табиий контент сифатида қабул қилишини таъминлашга қаратилган. Реклама мақолалар мазмунида пайдо бўлади ва фойдаланувчи диққатини қаратган жойда кўрсатилгани боис "баннер кўрлиги" (таҳр. - фойдаланувчининг платформадаги рекламани шунчаки эътиборсиз қолдиришга мойиллиги) каби долзарб муаммони ҳал қилади. NATIVE NETWORK жамоаси эса бундай рекламани янги, малакали ва замонавий даражада йўлга қўйиш билан шуғулланади.\nNATIVE NETWORK нима?\nNATIVE NETWORK – ProDigi халқаро рақамли агентлиги таркибига кирувчи реклама тармоғи бўлиб, 2017 йилдан буён фаолият юритиб келади, 2022 йилдан буён эса ушбу лойиҳа Ўзбекистонда ҳам йўлга қўйилган.\nФото: NATIVE NETWORK\nУ нимага қаратилган?\nNATIVE NETWORK компанияси жуда содда, аммо муҳим мақсадни - ноёб, самарали ва рақобатбардош реклама форматларини яратишни кўзлайди. Компания реклама майдонлари учун янги бюджетлар яратади ва реклама берувчиларга жойлаштириш учун кенг имкониятлар тақдим этади.\nМаҳаллий реклама қандай ишлайди?\nNATIVE NETWORK – бу стандарт ечимлар ҳақида эмас. Тармоқ шундай қурилганки, реклама сайтларнинг энг кўзга кўринган жойида - контентнинг орасида жойлаштирилади. Баннерлар сайт мазмунини ёпиб, қамраб олмайди ва шу билан фойдаланувчиларнинг рекламага салбий муносабатда бўлишига олиб келмайди. Бунга параллел равишда, реклама баннерининг фойдаланувчи диққати бевосита қаратиладиган бундай жойлаштирилиши 100 фоиз кўринишни таъминлайди ва “баннер кўрлиги” эффектини йўқ қилади. Ҳар бир тармоқ баннер формати мобил қурилмалар учун мослаштирилган бўлиб, бу сизга ҳар хил турдаги гаджетлардан фойдаланадиган кенгроқ аудиторияни қамраб олиш имконини беради. Компания ўз мижозлари ва ҳамкорларига мақсадли таргетинг кенг имкониятларини таклиф қилади: вақт, қурилма турлари, география, IP манзиллар, операцион тизимлар бўйича, шунингдек, потенциал аудиториянинг хулқ-атвор хусусиятлари бўйича ҳам. NATIVE NETWORK рекламасининг бошқа афзалликлари - юқори CTR, белгиланган юқори кўрсаткичли жойларни сотиб олиш, реал вақт давомида ҳисоботлар бериш.\nNATIVE NETWORK реклама тармоғи Kun.uz, Daryo.uz, Nuz.uz, Darakchi.uz, Sports.uz, Xabar.uz, Aniq.uz ва бошқа энг кўп ташриф буюриладиган ўзбек сайтларига баннерларни жойлаштириш имконини беради. Халқаро реклама бозорида NATIVE NETWORK тармоғини Bentley Motors, Audi AG, QATAR Airways, Huawei, Bosch, Coca Cola, Beeline, ZARA, Mothercare ва бошқа кўплаб дунёга машҳур компаниялар афзал кўради.\nNATIVE NETWORK алоқа ва ҳамкорлик имкониятлари ҳақида кўпроқ маълумотни шу ерда олишингиз мумкин.\nNATIVE NETWORK шунингдек, барча реклама берувчилар ва ҳамкорлар учун синов тариқасида реклама жойлаштиришни таклиф қилади ва мижозларнинг мақсадлари ва талабларига мувофиқ мослаштирилган таклифларни тақдим этади. Батафсил маълумот қуйидаги келтирилган:\nМанзил: Тошкент ш., Шайхонтоҳур тумани, Алишер Навоий кўчаси, 5-уй.\nТел.: +998 99 785 77 55, email: info@nativenetwork.uz\n23:58 / 02.07.2022 2220\n23:58 / 02.07.2022 2987\n23:50 / 02.07.2022 4531


Ғуруримдан устун туйғу - Huquq.uz\nҒуруримдан устун туйғу\n11:25 - 16.11.2020\nОналик бахт, неъмат, буюклик деймиз. Ўйлашимча, оналик — бу энг катта фидойилик. Она бўлдингми, ўзингни эмас, болангни ўйлайсан, уни деб яшайсан. Ҳатто унинг учун ғурурингдан кечаркансан. Ғурур нима бўпти, бор-будинг, бутун борлиғингни болангнинг бир кулгусига нисор қилишга ҳозирсан. Бугун мен қизим туфайли борлиғимни безаб турган ғуруримдан осонгина воз кечяпман…\n— Ҳозир шу эшикдан чиқсанг, қайтиб кирмайсан!\n— Менинг эса қадрим йўқ жойда яшашга кўзим учиб тургани йўқ!\nОхирги гап-сўзимиз шу бўлди, анчадан бери давом этаётган бемаъни жанжалга шу тахлит нуқта қўйдиму эшикни тарақлатиб ёпганча ота уйимга равона бўлдим. Жуда амин эдим, у ортимдан албатта келади, ахир уч яшар қизалоғини бир кун кўрмаса чидолмайди-ку. Аммо унинг ғурури меникидан ҳам баланд экан. Икки йил ўтди, дараги йўқ. Уйимизда ҳеч ким у ҳақда гапирмас, гўё исми буткул тақиқлангандек эди.\nБир куни олисда яшайдиган қариндошимизникига қизим билан меҳмонга бордик. Оилавий альбом томоша қилаётсак, турмуш ўртоғим билан тушган суратимиз чиқиб қолди. Қизим бу суратни кўришга улгурмасидан саҳифани тезда ўтказиб юбордик. Суратларни кўриб бўлгач, альбомни бир чеккага суриб, гурунгга берилдик.\nШу пайт қизимнинг хатти-ҳаракати эътиборимни тортди. У биз томонга қўрқа-писа қараб, секин альбомни қўлига олди ва варақлай бошлади. Кейин айнан отасининг сурати сақланаётган саҳифани\nочди. Менинг пайқаб қолишимдан чўчиб, кўзлари тўла соғинч, меҳр билан суратга термулар, назаримда суратга кўпроқ қараб олгиси келарди. Мени азоблагани — бу нигоҳлар беш яшар боланинг нигоҳларига ўхшамасди…\nШу пайтгача отаси ҳақида бир оғиз сўрамаган бўлса-да, қизалоғимнинг юраги соғинчдан азобда экани, жажжи қалбида улкан армон ва катта яра борлигини шундагина англаб етдим. Бу яранинг давосини эса мен биламан — ғурур отлиқ душманни енгиш! Танламоқ даркор эди: ё ғурурим, ё қизимнинг кўзларидаги бахт. Қанчалар азобли, хоҳиш-истагимга зид бўлмасин, бир қарорга келдим. Ахир, бола юрагига санчилиб азоблайдиган бундай ғурур қуриб кетмайдими?!\n…Ҳозир ўша эшик қаршисида турибман. Бундан икки йил олдин тарақлатиб ёпиб кетганим, ташлаб кетганим, ғурур билан тарк этганим ўша остона. Ҳозир эса ғуруримни синдириб, оёқларим билан босиб, бош эгиб турибман. Нариги томондан тобора яқинлашаётган қадам товушлари мени чўчитмоқда: бу қадамлар ҳам ғурур отлиқ душманни янчиб ўтишга тайёрмикан…


Олий лиганинг яна бир ҳаками «икки» баҳо олди\n16:00 / 22.09.2017\nЎзбекистон чемпионатининг 22-туридан ўрин олган «Шўртан» ва «Навбаҳор» жамоалари ўртасидаги учрашувни бошқариб борган тошкентлик ҳакам Олим Толибжонов учрашув назоратчиси томонидан «икки» баҳога лойиқ кўрилган.\nПФЛ расмий сайти берган қайдномага кўра, назоратчи Абдуллаев Толибжоновга 4.0 балл қўйган. Бу оддий тил билан айтилганда «икки» баҳога тенг деганидир. Қанот ва захира ҳаками эса одатдагидек нисбатан юқори баллар олишган.\nМаълумот учун учрашувда 3:3 ҳисобидаги дуранг қайд этилган. Ҳозирча Толибжонов қандай қарорлари эвазига бу қадар паст баҳога лойиқ кўрилгани маълум эмас.\nЭслатиб ўтамиз, ҳафта бошида «Бухоро» ва «Динамо» учрашувини бошқариб борган Рустам Бобомуродов ҳам назоратчи томонидан 4.0 баллга лойиқ кўрилган, кейинроқ ЎФФ президентига ҳакамнинг устидан тушган эътирозлар натижасида ташкилот Бобомуродовни бутун умрга ҳакамликдан четлатганди.\n«Бунёдкор» дарвозасига белгиланган пенальти сабабчиси Суперлигадан четлатилди\n12:10 / 28.04.2018


Уго Чавеснинг вафоти Ўзбекистонда қандай акс-садо топди? - BBC Uzbek - Multimedia\nУго Чавеснинг вафоти Ўзбекистонда қандай акс-садо топди?\nСўнгги янгиланиш 6 март 2013 - 10:38 GMT\nУго Чавес баъзи ўзбекистонликларга жозибадор сиёсатчи ва қашшоқлар ҳомийси сифатида таниш. Би-би-си ўзбекистонлик ўқитувчи ва бошқа оддий фуқаролар билан боғланиб, унинг ўлимига Ўзбекистонда бўлаётган қизиқиш ҳақида сўради.\nВенесуэла Президенти Уго Чавес ҳукумат тепасида ўтказган 14 йили ортидан 58 ёшида вафот этган.\nЖаноб Чавес бир йилдан ошиқки саратон касали билан қаттиқ оғриб, Кубада қатор жарроҳлик амалиётларини бошидан кечирган.\nСобиқ аскар Чавес Венесуэла сиёсий саҳнасига 1992 йилда амалга ошмаган ҳарбий инқилоб билан кириб келди.\nҚамоқда ўтказган икки йили ортидан у сиёсатга қайтди ва 1998 йил бўлиб ўтган сайловларда йирик дастак билан президентлик лавозимини қўлга киритди.\nЎзини социалист ва инқилобчи деб атаган Чавес қашшоқ қатлам орасида давомий дастакка эга бўлган ва Венесуэланинг нефть савдосидан йиғилган бойлигини ижтимоий сиёсатлари йўлида қўллаши билан сўнгги сайловларда ҳам ғолиб чиққан.\nЛекин, унинг танқидчилари Чавесни иқтисодни барбод қилиш ва мамлакатни диктатура сари етаклашда айблаб келишган.\nХалқаро саҳнада Чавес АҚШ "империализм"ининг ашаддий танқидчиси бўлган ва Вашингтонни ўзига қарши 2002 йилда амалга ошмай қолган давлат тўнтариши ҳаракатида айблаган.


Ислом цивилизацияси марказининг янги қурилаётган биносида ёнғин содир бўлди – Газета.uz\n5 декабр 2019, 19:10 Жамият\n5 декабрь куни соат 16:38да Тошкентнинг Олмазор тумани Зарқайнар 14 берк кўчасида жойлашган Ислом цивилизацияси марказининг янги қурилаётган биносида ёнғин содир бўлаётганлиги ҳақида ёнғин-қутқарув хизматига хабар келиб тушган, дея хабар қилди Ўзбекистон Давлат ёнғин хавфсизлиги хизмати матбуот хизмати.\nХабар асосида воқеа жойига 10 та асосий ёнғин ўчириш автоэкипажлари ҳамда 6 та махсус ва ёрдамчи ёнғин ўчириш техникалари жалб этилган. Биринчи бўлинмалар чақирилган манзилга соат 16:44 етиб борган ва 16:54 да ёнғин қуршаб олиниб, соат 17:06 да тўлиқ бартараф этилган.\nТан жароҳати олганлар ва ҳалок бўлганлар қайд этилмаган. Ёнғин оқибатида қурилаётган бино ертўласида жойлашган таъмирлаш учун олиб келинган теплоизоляция (пенопласт) қурилиш материаллари 150 кв.метр майдонда ёнган. Ёнғиннинг келиб чиқиш сабаб ва моддий зарар миқдори аниқланмоқда.


Ўзбекистон: Турмадан қочган жиноятчилар ўн олти кишининг ўлимига сабаб бўлдилар - Фарғона.Ру ахборот агентлиги\n13:19 msk, 15 Июль 2020\nЎзбекистондаги қаттиқ тартибдаги колониядан қочган маҳбуслар ўн олти кишининг ўлимида ва икки милиционернинг яраланганида бевосита ёки билвосита айбдорлар.\nЎзбекистонда бир неча маҳбусларнинг колониядан қочгани ҳамда Қозоғистон чегарасдан ўтишга уринишлари мумкинлиги ҳақида Қозоғистон Миллий хавфсизлик қўмитаси ҳодиса содир бўлиши биланоқ хабардор қилинган. Қозоғистон Миллий хавфсизлик қўмитаси чегара қўшинларидаги манбанинг тақдим этган маълумотига кўра, “Ўзбекистон Миллий хавфсизлик хизмати Бўстонлиқ туманидаги (Ўзбекистон, Тошкент вилояти) қаттиқ тартибдаги колониядан олтинчи сентябрь куни ўнта маҳбус қочгани ҳақида маълум қилди. Маҳбуслар қочаётган пайтда иккита қўриқчини ўлдирганлар ва автомат қуролларини эгаллаб олганлар”.\nТаъқибдан қочаётган жиноятчилар “Ғазалкент поселкасида (Бўстонлиқ тумани маъмурий маркази) болалар боғчаси тарбиячисини ва уч ёшли гўдакни ўлдирдилар. Ушбу гуруҳ Бўстонлиқ туман ИИБ патруль экипажини ўққа тутдилар ва натижада икки милиционер ҳалок бўлди ва яна икки милиция ходими яраланди”, - дейди “Фарғона.Ру” манбаси.\nШу муносабат билан Ўзбекистон ва Жанубий Қозоғистон вилоятининг (ЖҚВ) ўртасидан ўтган давлат чегарасини қўриқлаш кучайтирилди.\nСаккизинчи сентябрь куни эса чимкентлик журналистлар (ЖҚВ маъмурий маркази) тоғда қандайдир вертолётнинг ҳалокатга учрагани ҳақида эшитиб қолдилар. Лангар шаҳар ўт ўчириш хизмати навбатчи қисми Угам ўрмон хўжалиги ҳудудида, Байжан-Шўлпак дарасида қандайдир вертолётнинг қулаб тушганини тасдиқладилар. Тахмин қилинишича, вертолёт қозоғистонлик чегарачиларга тегишли бўлган.\nАхборот агентликлари вертолёт ҳалокати ҳақидаги хабарни тарқатганларидан кейин МХҚ матбуот хизмати буни тасдиқлади. Ёйинланган матбуот варақчасида айтилишича, “вертолёт бортида экипаж билан бирга жами 13 та ҳарбий хизматчи бўлган. Вертолёт билан алоқа соат сешанба куни 10:30 да йўқолган...”\nШу билан бирга, матбуот варақчасида Ўзбекистон Республикаси Миллий хавфсизлик қўмитаси чегара қўшинларидан олти нафар қуролланган жиноятчиларнинг Ўзбекистон-Қозоғистон чегарасини ноқонуний равишда кесиб ўтмоқчи бўлаётгани ҳақида ахборот келиб тушгани кўрсатилган. “Шу муносабат билан Қозоғистон МХК Чегара хизмати “Онтустік” ҳудудий бошқармаси қўмондонлиги томонидан чегарани қўриқлашни кучайтириш бўйича чоралар кўрилди. “Арлан” разведка қидирув гуруҳи Угам дарасининг тоғли участкасига Ми-8 вертолетда йўл олди”, - дейилади МХК расмий хабарномасида.\nТахминан соат 16 да МХҚ чегара хизмати директорининг ўринбосари Амангелди Абилқанов Астанада ўтган брифингда “Ми-8 вертолёти ҳалокатга учраган жойда қутқарув ишлари давом этмоқда, ҳарбий хизматчиларнинг ҳалок бўлгани ҳақидаги тасдиқланган маълумотлар йўқ”, дея маълум қилди. Унга кўра, уч нафар жабрланганлар Чимкентдаги касалхонага етказилган, “Олма-Отадан медицина ходимларининг иккита бригадаси Чимкентга йўл олган”.\nАбилқановга кўра, авиаҳалокатда жабрланганлар бўлиб ўтган ҳодиса ҳақида илк маълумотни бердилар. “Улар учиб келаётган пайтда бешта номаълум кимсани кўриб қолганлар. Гуруҳ бошлиғи қўниш учун жой топиш тўғрисида буйруқ берган. Қўниш пайтида нимадир содир бўлди ва вертолёт ҳалокатга учради”, - дея аниқлик киритди чегара хизмати директорининг муовини.\nШу билан бирга, бир соат олдин ЖҚВ кучишлатар тузилмаларидаги ишончли манба журналистларга “вертолёт қулаганида уч киши тирик қолгани, қолган ҳарбий хизматчилар эса тириклайин ёниб кетгани ҳали тушгача ҳам маълум эди. Вертолёт қўнаётганида қуйруқ қисми билан қояга урилиб кетган, уч кишини машинадан улоқтириб юборган, шундан кейин вертолёт қулаган ва портлаган. Ҳалок бўлганларнинг орасида МХҚ чегара хизмати собиқ директори Бўлот Закиевнинг жияни Руслан Закиев ҳам бор. Ўзбекистондан бизга қуролланган маҳбуслар қамоқдан қочганларини ва улар чегарадан ўтишга уринишлари мумкинлиги ҳақида хабар келди. Шунинг учун ҳам улар бу ахборотни текширгани йўл олдилар”.\nКун охирида МХҚ матбуот хизмати ўн нафар ҳарбий хизматчининг ҳалок бўлганини тасдиқлади. Маълум бўлишича, вертолёт ҳалокатга учраганида полковник Руслан Закиев, майор Даулетбек Султанбеков, майор Илья Маткаримов, капитан Арман Букбантаев, капитан Алмаз Утегенов, старшина Айдос Абутов, кичик сержант Бауран Султанов, катта сержант Рустем Қасимханов, старшина Сериккали Жолдасов, кичик сержант Нурбол Мусаханов ҳалок бўлишган.\nПайшанба куни Лангар шаҳар алоҳида чегара комендатурасидаги манба “10 сентябрь эрталабгача бор маълумотга кўра, қочиб кетган маҳбуслардан бирортаси ҳам ҳозирча қўлга олинмаган. Вертолёт қулаган ҳудудда ва комендатура участкасида патруль ва қидирув ишлари олиб борилмоқда”.\nАйни пайтда Қозоғистон МХҚ чегара хизмати директори Бўлот Қирғизбаев Жанубий Қозоғистон вилоятига келган. Идоралараро комиссия вертолёт ҳалокати тафсилотларини текширмоқда. Вертолёт қулаши ва чегарачиларнинг ҳалок бўлиши ҳолати юзасидан жиноий иш қўзғатилди.\nАммо қочиб кетган жиноятчилар ҳақидаги маълумотлар Тошкент томонидан ҳозирча расман тасдиқлангани йўқ. Озодлик Радиоси журналистлари кеча Тошкент вилояти ички ишлар бошқармаси билан боғландилар. ИИБ ходими Қозоғистон расмийлари ёйинлаган хабарни инкор этди.\nОзодлик мурожаат қилган Тошкент вилоят Бўстонлик туман ҳокимлиги расмийси эса¸ туман ҳудудида кучайтирилган тартибдаги қамоқхонанинг ўзи йўқ¸ деган жавоб билан суҳбатни калта қилди.\n“Фарғона.Ру” воқеа ривожланиши ортидан кузатишни давом этади.


02.04.2020 12:42 0 2766\nШу кунларда мамлакатимизда коронавирус инфекцияси тарқалишининг олдини олиш мақсадида турли чекловлар жорий этилмоқда. Сўнгги кунларда катта шаҳарларда ва вилоят марказларида автотранспорт воситалари ҳаракатига ўрнатилган чекловлар айниқса қизғин муҳокама ва баҳсларга сабаб бўлмоқда.\n2017 йилдаги маълумотларга кўра, мамлакатимизда ҳар 1000 кишига 83 та автомобиль тўғри келган. Ҳозирда бу рақам янада ортган. Тахминларга кўра, мамлакатимизда 2 миллиондан ортиқ автомобиль мавжуд.\nСўнгги 10 йилда шахсий автомобиллар сони 125 мингга ошди ва бугунги кунда Тошкент шаҳрида рўйхатдан ўтказилган автомобиллар сони 434 мингдан ортиқни ташкил этмоқда. Бунда, кунига 300 мингта транспорт воситалари пойтахтга киради ва чиқади.\nКўчаларимизда бугунги (ҳозирги) кунда ҳаракатланаётган 100 минг автотранспортнинг атиги 1000 таси (0,01%) вирус ташувчи бўлса ҳам, биз автотранспорт ҳаракатини чеклаш орқали эпидемия тарқалишини қанчалик жиловлашимиз мумкинлигини тасаввур қилинг. Бу шартли равишда олинган мингта автомобиль яна қанча одамларни, улар эса ўз навбатида яна қанча таниш-билиш ҳамда қариндошларининг касалланишига сабабчи бўлиши мумкин эди.\nАвто 17/05, 21:23\nКоронавирус 29/04, 21:16\nТезкор! Карантин чекловлари юмшатилиши расман маълум қилинди


Одил Аҳмедов Самюуэль Это’O билан жанжаллашиб қолгани ҳақида гапирди: “Бўрилар орасига бўри бўлиб кириш керак…” – AllSportuz.com\nОдил Аҳмедов Самюуэль Это’O билан жанжаллашиб қолгани ҳақида гапирди: “Бўрилар орасига бўри бўлиб кириш керак…”\nЎзбекистон терма жамоаси ва Хитойнинг «Тяньцзинь Тэда» клуби ярим ҳимоячиси Одил Аҳмедов «Sports.uz» сайтига берган интервьюсида «Анжи» клубида тўп тепган вақтида Самюуэль Это’O билан жанжаллашиб қолгани ҳақида гапириб ўтди.\nСамюуэль Это’O билан майдонда жанжаллашиб кетганмиз. Ўйин жараёнида ҳужум қилдик, мен ўзим гол уришни хоҳладим ва тепдим. У эса нега пас оширмадинг деб гапирди, мен ҳам унга жавоб қайтардим. Мана шунақа қилиб тортишиб кетганмиз. Бир-биримизга жуда қаттиқ гапирганмиз, куракда турмайдиган гаплар билан ҳақорат қилганмиз. Биринчи бўлимдан кейин чиққанман-да «Бўлди, «Анжи»дан кетаман» деганман. Чунки Это’O у пайт жамоада кўп нарсани ҳал қиларди. Жанжал кийиниш хонасида ҳам давом этган. Аммо кейин ҳовуридан тушиб, унга шундай характерли, жангчи болалар (ўйинчилар) ёқишини айтган.\n«Майдондаги нарсаларга эътибор берма» деган, шундан кейин Это’O билан яхши бўлиб кетганмиз. Бу каби жанжаллар роса кўп бўлган, ўйинда ҳам, машғулотларда ҳам. Агар озгина бўшашсангиз ғажиб ташлашади. Айтади-ку, «бўрилар орасига бўри бўлиб кириш керак» деб. Агар бўрилар орасига қуён бўлиб кирсангиз ғажиб ташлашади. Улар қандай бўлса, мен янада кучлироқ бўлишга ва характер кўрсатишга ҳаракат қилганман.\nОдил Аҳмедов, футболчи\nМаълумот учун, Одил Россиянинг «Анжи» клуби сафида 2011—2014 йилларда ҳаракат қилган. Бундан ташқари у «Пахтакор» (2006—2011), «Краснодар» (2014—2016) ва «Шанхай СИПГ» (2017—2020) каби жамоаларда ҳам ҳаракат қилган.\nPrevious Неймар гап бўйича Аҳад Қаюмни “синдирди”!\nNext Ўз клубига энг содиқ топ-10 футболчилар!


Беларусда спорт сайти "экстремистик" деб топилиб, блокланди\n23 май 2022, Тошкент вақти: 15:38\nTribuna.com сайтидан скриншот.\nБеларусь суди таниқли Tribuna.com спорт порталини «экстремистик» деб топиб, уни блоклади.\n6 август куни Ички ишлар вазирлиги Tribuna.com сайти ва унинг ижтимоий тармоқлардаги саҳифалари администраторлари «экстремистик ҳаракатларга чақирувчи материалларни» улашгани учун сайт ва унинг саҳифалари тақиқланганини маълум қилди.\nИчки ишлар вазирлигига кўра, спорт сайтидаги контентни улашганлар жаримага тортилиши ёки қамоқ жазосига ҳукм қилиниши мумкин.\n2020 йилнинг августида бўлиб ўтган баҳсли президентлик сайловлари ортидан Tribuna.com сайтига кириш тақиқланган эди.\nTribuna.com лойиҳаси ҳамда Sports.ru сайти асосчиси Дмитрий Навоша сайловда ғолиб чиққан авторитар президент Александр Лукашенкога қарши демократик ҳаракатни қўллаб келади.\nБаҳсли сайлов бир йиллиги яқинлашар экан, Лукашенко фаоллар, матбуот ва фуқаровий жамиятга босим ва тазйиқларни кучайтирмоқда.


Бозорда гўшт ва сут нархини барқарорлигини таъминлаш учун чоралар белгиланди\nБозорда гўшт ва сут нархини барқарорлигини...\n29.03.2019 15:42 0 1254\nЎзбекистон Республикаси Ветеринария ва чорвачиликни ривожлантириш давлат қўмитаси фаолиятини ташкил этиш тўғрисидаги Президент қарори қабул қилинди, деб хабар бермоқда Адлия вазирлигининг «Ҳуқуқий ахборот» канали.\nҚарор билан Қўмита ва унинг таркибига кирувчи ташкилотларнинг ташкилий тузилмалари тасдиқланди.\nҚўмита раиси Бош вазир тақдимига биноан Президент томонидан лавозимга тайинланади ва озод этилади. «Ўзбекчорванасл» Агентлиги бош директори лавозимига кўра қўмита раисининг ўринбосари ҳисобланади.\nҚўмита раиси Бош давлат ветеринария инспектори, унинг ўринбосарлари Бош давлат ветеринария инспекторининг ўринбосарлари, Давлат ветеринария назорати бошқармаси ветеринар мутахассислари давлат ветеринария инспекторлари ҳисобланади.\nҚишлоқ хўжалиги вазирлигининг «O‘ZNASLCHILIK» ва «Ўззооветтаъминотхизмат» давлат корхоналари «Ўзбекчорванасл» агентлиги таркибига ўтказилди.\nҚарорга мувофиқ, чорва молларини суғурталаш тартиби ишлаб чиқилади.\nСамарқанд ветеринария медицина институтининг Тошкент филиали ташкил этилади.\nГўшт ва сут нархи барқарорлигини таъминлаш мақсадида ҳар бир туманда камида иккитадан қуйидагилар ташкил этилади:\n- қорамолларни бўрдоқига боқишга ихтисослашган корхоналар;\n- сут йўналишидаги корхоналар.\nҚарор билан 2019-2021 йилларда чорва моллари сони, гўшт ва сут ишлаб чиқаришни ошириш бўйича прогноз кўрсаткичлари тасдиқланди.\nМазкур кўрсатикичларга мувофиқ республикада 2021 йилга келиб 13 минг 825 бош чорва моллари, 3 млн 646 минг 300 тонна гўшт ҳамда 11 млн 882 минг 500 тонна сут ишлаб чиқариш режалаштирилмоқда.\nгўшт сут Президент қарори\nЖамият Кеча, 17:33\nИқтисодиёт 16/10, 21:49\nЖамият 08/10, 17:36\n1000 нафар ходим хорижий давлатларга стажировкага юборилади\n#Тошкент - 734


Тўйларимиз санъаткорсиз (қўлига чолғу олиб, ашула айтадиганларнинг ҳаммасини халқимиз эъзозлаб, арзиса-арзимаса санъаткор дейди) ўтмайди. Тўйларнинг қанчалик зўр ўтгани машҳурроқ, унвонли артистларнинг келганига қараб белгиланади: «Вуй, фалончининг тўйига фалон артист келибди! Қойил!». Илгари тўйларга ўғринча, қўрқиб-қалтираб, фелъетон бўлишдан ёки унвонидан ажралиб қолишдан ҳадиксираб борадиган санъаткорлар энди мустақиллик шарофати билан анча эмин-эркин жавлон уришмоқда. Уларнинг нархи – «ставкаси» газеталарда ошкора ёзилмоқда. Афсуски, ана шу санъаткорларнинг ижро маҳорати, хизмат кўрсатиш маданияти, борингки, дид-фаросати ҳамиша ҳам кўнгилдагидек эмас. Уруғ сепган одам деҳқон бўлиб қолавермаганидек, қўлига тор олиб хиргойи қилган ҳамма одам ҳам санъаткор ҳисобланмайди.\nЮқорида эслатилган тўйга бир гуруҳ ёш «санъаткор»лар таклиф этилганди. Ҳали тўй бошланмасданоқ улар овоз кучайтиргични ишга солиб, микрофон ва ҳар хил электр чолғулар (биронта миллий чолғу йўқ эди) ёрдамида қулоқни қоматга келтира бошлади. Тўй авжида эса уларнинг раққосаси ўртага чиқиб, қилпиллаганча рақсга туша бошлади. Даврани олиб борувчининг (у ҳам «санъаткор»лар гуруҳидан эди) пойинтар-сойинтар гапларидан ғашланиб ўтирдик. У ҳар гал «санъаткор»лар танаффус қилганда даврани совутмаслик учун ташаббусни қўлига олиб, турли «нағма-ҳунарлар» кўрсата бошлади. Масалан, у келин бўлмиш қизнинг ота-онасини намойишкорона ўртага чиқариб, курсига ёнма-ён ўтқазиб қўйгач, узундан узоқ монолог ўқий кетди. Нутқининг айрим ўринларида ноқобил фарзандга қарата айтилган панд-насиҳатлар ҳам бор экан, сергакроқ меҳмонлар «буниси қандоқ бўлди», дея бир-бирларига ажабланиб қараб қолишди. Бу ғаройиб «томоша» ҳали ҳолва экан. Бошқарувчи қизнинг ота-онасига гул тақдим этгач, уларни даврага чиқариб, рақс тушишга ундади, аниқроғи мажбурлади. Хуллас, бутун тўй бошдан оёқ бошқарувчининг ана ўша бемаза сценарийси асосида давом этди. Бу саъй-ҳаракатларнинг заминида битта мақсад – манфаат ётарди. Тўй эгалари даврага чиқиб рақс тушишса, ҳамма уларга пул қистирарди.


08:21 / 15.03.2019 9480\nБир қатор оммавий ахборот воситаларида “Энди мактабда ўқимаганга ҳам аттестат берилади” мавзусида мақолалар эълон қилинди, деб хабар бермоқда Халқ таълими вазирлиги ахборот хизмати.\nМазкур мақолалар бўйича Ўзбекистон Халқ таълими вазирлиги изоҳ берди. Қайд этилишича, Ўзбекистон Республикаси “Таълим тўғрисида”ги Қонуннинг 3-моддасида умумий ўрта таълимнинг мажбурий эканлиги белгиланган. Умумий ўрта таълим мактабларининг 1-синфига болалар 6-7 ёшдан қабул қилинади ва умумий ўрта таълимнинг мажбурий эканлиги инобатга олиб мактабларга ўқувчилар 18 ёшгача жалб этилади.\nБу ҳақида Халқ таълими вазирининг 2015 йил 13 апрелдаги “Экстернат тўғрисидаги низомни тасдиқлаш ҳақида”ги 9-мҳ-сонли буйруғи (Адлия вазирлигидан 2670 11.05.2015 йил рўйхатдан ўтган ) қабул қилинган.\nХалқ таълими вазирлиги кенг жамоатчиликка умумий ўрта таълимнинг мажбурийлигини яна бир бор эслатиб ўтган.\nВазирлик ОАВ вакилларини нотўғри маълумотларни эълон қилмасликка чақирди.